ENERGETSKA BEZBEDNOST SRBIJE | Ministarstvo rudarstva i energetike\nENERGETSKA BEZBEDNOST SRBIJE\nSunday, 6. February 2022.\nPrimarni zadatak energetskog sistema Republike Srbije je da obezbedi siguran i kontinuiran pristup energetskim resursima po održivim cenama, uvažavajući sve principe zdrave životne sredine.\nModeran i ubrzan razvoj našeg društva zasniva se na sve većoj potrebi za energijom.\nNaša zemlja razume energetsku tranziciju i zeleni razvoj kao novu razvojnu revoluciju i novi model rasta, koji samo ako se vodi partnerstvom svih u društvu može rezultirati visokim stopama privrednog rasta.\nNaša vizija je energetski bezbedan i klimatski neutralan privredni razvoj Srbije, kao regionalnog lidera u proizvodnji energije.\nKada je elektroenergetika u pitanju, trenutna proizvodnja električne energije nije dovoljna za potreban nivo energetske bezbednosti Srbije. Više od tri decenije Javno preduzeće „Elektroprivreda Srbije“ (JP EPS) nije izgradilo nijedno novo postrojenje za proizvodnju električne energije.\nI infrastruktura prenosnog sistema je nedovoljno razvijena, koja umesto što se strateški razvijala i stvarala osnove za povezivanje Srbije sa regionom, ona se razvijala često ad hoc, onda kada je trebalo zadovoljiti interese određenih grupa.\nInfrastruktura distributivnog sistema je pre svega zastarela i nedovoljno ili uopšte nije održavana, zbog čega kako građani, tako i privreda, u određenim delovima Srbije trpe česta isključenja u napajanju električnom energijom.\nU prethodnim godinama javno proklamovani nacionalni ciljevi za korišćenje OIE nisu ostvareni, niti su data objašnjenja tog neuspeha. Dodatno, to su ciljevi na koje se Srbija i obavezala svojim programom u procesu pregovaranja za članstvo u EU, ali su to i ciljevi koji bi omogućili daleko niže emisije gasova staklene bašte.\nSrbija je gasno uvozno zavisna, obezbeđujući samo 10% svojih potreba iz domaće proizvodnje, a sve ostalo uvozom iz Ruske Federacije. Povećanje stepena povezanosti sa susednim tržištima i državama, izgradnja novih podzemnih skladišta i proširenje postojećeg, čime bi se obezbedile rezerve prirodnog gasa, kao i razvoj distributivne mreže, glavni su problemi i izazovi u segmentu snabdevanja tržišta prirodnim gasom i osiguravanje sigurnosti i stabilnosti snabdevanja prirodnim gasom u Republici Srbiji. Diverzifikacijom ruta i snabdevača preko interkonektora sa susednim državama i njihovim gasovodnim sistemima omogućilo bi se snabdevanje tržišta Republike Srbije prirodnim gasom i iz regiona Kaspijskog mora, povezivanjem na Južni gasni koridor, dopremanjem prirodnog gasa sa polja Levijatan u Sredozemnom moru, kao i povezivanjem na LNG terminale u Hrvatskoj i Grčkoj.\nPreliminarna procenjena vrednost potvrđenih rezervi mineralnih sirovina iznosi 150 milijardi €, a sa uključenim rezervama bora i litijuma, kao i ležištima bakra i zlata u „Čukaru Peki“, ova vrednost prelazi 250 milijardi €.\nSrbija je u aprilu 2021. godine izvršila promenu kompletnog zakonodavnog okvira u oblasti energetike i rudarstva, sa ciljem obezbeđenja uslova za energetsku nezavisnost, kao i potrebe za daljom harmonizacijom sa propisima Trećeg energetskog paketa energetskog zakonodavstva EU i određenim odredbama paketa EU - Čista energija za sve Evropljane.\nRepublika Srbija je pristupila izradi nacionalnog plana za energetiku i klimu, kojim će se definisati mere za smanjenje emisija gasova sa efektom staklene bašte i postaviti ciljevi u pogledu povećanja udela OIE, kao i povećanje energetske efikasnosti za 2030. godinu sa projekcijama do 2050. godine.\nSvet, ali i Srbija, približavaju se raskrsnici koja će odrediti da li naša civilizacija ima budućnost. U zavisnosti od toga šta budemo činili, kako budemo planirali, i pre svega da li smo ili ćemo biti svesni ozbiljnosti uticaja klimatskih promena, a u isto vreme naše potrebe za daljim razvojem, sami ćemo odrediti svoju sudbinu – od totalnog kolapsa ili do potpunog i održivog, zelenog privrednog, društvenog i socijalnog razvoja.\nVlada Srbije i Ministarstvo rudarstva i energetike opredeljeni su ka održivom i zelenom razvoju i stvaranju uslova za sve generacije koje dolaze, u decenijama ispred nas. Promene su se oduvek odvijale i svet se menjao i u fizičkom, tehnološkom, ali i društvenom i ekonomskom smislu.\nNaša vizija podrazumeva visok stepen energetske nezavisnosti, što će omogućiti da Srbija bude minimalno uvozno zavisna zemlja. Srbija može, i na tome će raditi u narednim godinama, da bude potpuno samodovoljna u proizvodnji potrebne količine električne energije iz sopstvenih resursa. Dodatno, Srbija će ubrzati formiranje strateških rezervi svih neophodnih energenata.\nNaš cilj je da svi potrošači u Srbiji imaju sigurno i kontunirano snabdevanje energijom i energentima po povoljnim i prihvatljivim cenama. Zbog toga će i svi energetski subjekti morati da prilagode svoju proizvodnju, prenos i distribuciju poštujući sve standarde zaštite životne sredine.\nPromene se ne mogu zaustaviti, one se mogu odložiti, ali cena koju bi društvo i privreda platili odlaganjem promena u energetskom sistemu bila bi daleko veća nego da krenemo putem promena.\nEnergetska bezbednost Srbije.pdf


Bratislav Dikić među 20 uhapšenih zbog planiranja terorističkih akcija u Crnoj Gori\nBratislav Dikić, nekadašnji šef Žandarmerije, uhapšen je u Crnoj Gori zajedno sa grupom od najmanje 15 osoba za koju crnogorska policija ima saznanja da je planirala da u toku današnjih parlamentarnih izbora širom zemlje izazove nerede i oružane sukobe, saznaje "Blic".\nGrupa je na osnovu dogovora sa pojedincima iz jedne političke grupacije, kako sumnja crnogorska policija, planirala napade i akcije, navodi televizija PinkM.\nNa čelu grupe, koja je sa sobom u Crnu Goru navodno unela i veliku količinu oružja i eksploziva, nalazi se bivši smenjeni šef Žandarmerije iz Srbije Bratislav Bata Dikić, javljaju crnogorski mediji. Povodom ovog slučaja očekuje se i zvanično saopštenje crnogorske policije.\nPremijer Crne Gore Milo Đukanović izjavio je danas da o hapšenju Bratislava Dikića poseduje ista saznanja koja su se već pojavila u medijima.\nCrnogorski državni tužilac Milivoje Katnić uskoro će se obratiti javnosti u vezi sa ovim navodima.\nDikić je s mesta komandanta Žandarmerije smenjen u julu 2013. zbog komandne odgovornosti nakon dvostrukog ubistva u selu Zakuti za koje je osumnjičen žandar Aleksandar Krstić.


EVROPA PRED TALASOM MIGRANATA Turska neće zaustavljati izbeglice iz Sirije, Grčka i Turska pooštrile mere na granicama – balkanin\nHome/vijesti/EVROPA PRED TALASOM MIGRANATA Turska neće zaustavljati izbeglice iz Sirije, Grčka i Turska pooštrile mere na granicama\nGrupe migranata u Turskoj uputile su se danas ka granicama sa Grčkom i Bugarskom nakon što je visoki turski zvaničnik rekao da Ankara više neće poštovati sporazum o EU iz 2016. i zaustavljati izbeglice na putu za Evropu.\n– Čuli smo o tome na televiziji. Živimo u Istanbulu, želimo da dođemo u Jedrene, a zatim u Grčku – rekao je Rojtersu avganistanski migrant Sahin Nebizade (16), jedan od grupe migranata u jedan od tri taksija koji su bili parkirani na autoputu na periferiji Istanbula, a zatim krenuli prema severozapadnoj provinciji Jedrene i graničnim prelazima sa Bugarskom i Grčkom, 200 km zapadno od Istanbula.\nRojters je potvrdio da se migranti okupljaju u zapadnom turskom obalskom okrugu Ajvaliku u provinciji Čanakale sa ciljem da se brodom pređu na grčkog ostrvo Lezbos.\nNakon što je Ankara saopštila da neće zaustavljeti priliv migranata iz Sirije i Bugarska je najavila pooštravanje kontrola duž svojih granica sa Turskom.\nPremijer Bugarske Bojko Borisov izjavio je da zemlja uspostavlja maksimalnu kontrolu na granicama nakon što je dobila podatke o formiranju velikh grupa migranata.


Uspostavite buddy sistem - pomozite novom zaposlenom da se što lakše prilagodi - Moja Firma\nPOČETNA Baza znanja Menadžment Uspostavite buddy sistem – pomozite novom zaposlenom da se što lakše prilagodi\nSvima je dobro poznata situacija straha od novog početka, od toga šta Vas očekuje u novoj firmi i na novom poslu. Hoćete li se snaći, hoćete li se uklopiti, kakve su kolege… samo su neka od pitanja koja svi postavljaju sebi prilikom dolaska u neku firmu.\nUkoliko ste nekada i sami bili u takvim situacijama, poznati su vam i banalni detalji koji su Vam stvarali malu konfuziju- kojim prevozom mogu da dođem do firme, gde mogu da parkiram, šta i gde mogu da jedem… Naravno, važne su i značajne stvari svake firme- neka pravila koja važe i vladaju u firmi, kako funkcionišu određeni procesi, koje su procedure za konkretne aktivnosti, i slično. Ako ništa drugo, bilo Vam je potrebno da imate nekoga s kim možete da popričate o nekim stvarima u firmi, da saznate i razumete.\nSve su to stvari koje ometaju Vašeg novog zaposlenog da bude potpuno posvećen poslu i da se brzo uključi u poslovne procese.\nOno što je veoma važno jeste da svakom novom zaposlenom omogućite da se što brže integriše u novu radnu sredinu i što lakše uklopi u sve radne aktivnosti. Naravno, to podrazumeva i da sa drugih strana bude rasterećen.\nSituacija je vrlo jednostavna i imate praktično dve mogućnosti.\nJedna je da prepustite da se novi zaposleni sam snalazi, pita redom koga stigne (ako se oseća slobodnim da pita), sam saznaje i otkriva, onda nekad biva i okrivljen za stvari koje je uradio onako kako mu je bilo logično ili kako je navikao (jer nije znao da treba na neki način) ili što ih nije uradio, itd, itd.\nDruga je da se vratite na početak i da se setite zašto ste uopšte primili novog zaposlenog. Verovatno zbog potrebe širenja posla, povećanja kvaliteta, optimizacije rada, unapređenja procesa, itd. Dakle, Vama je važno da se novi zaposleni što efikasnije uključi u procese kompanije. Onda, važno je da ga ne prepustite samom sebi, već da napravite sistem koji će obezbediti da se on što brže i bolje uključi, pa da njegov doprinos bude što brže maksimalan.\nOdličan način jeste da za svakog novog zaposlenog odredite osobu koja će biti njegov lični vodič, njegov „dodeljeni drugar“ (buddy). Upravo ta osoba treba da na svaki način obezbedi da novi zaposleni od prvog trenutka oseti da postoji neko ko je tu baš za njega, neko ko će mu u svakoj situaciji pomoći i na koga može da se osloni za različite situacije u početku. Osim toga, tako će i drugačije gledati na firmu. To je veoma važno, jer prvi utisci značajno određuju ponašanja i motivaciju novih zaposlenih u daljem radu.\nNije dovoljno i nemojte samo nekoga odrediti kao buddy-ja, kao vodiča novog zaposlenog. Napravite sistem. Šta podrazumeva to uređenje tog sistema? Za početak, krenite od dve stvari: odredite kakav treba da bude neko ko će ga uvoditi u firmu, definišite kakav njegov pristup i nastup treba da bude, i obavezno definišite stavke kroz koje treba da ga provede i u koje treba da ga uputi. Kada ste jednom postavili osnovu sistema, već imate elemente za njegovo unapređenje i nadogradnju, u skladu sa onim što praksa pokaže i donese.\nPrilikom izbora osobe koja će biti buddy, vodite računa da je osoba koju delegirate motivisana za to, da želi da pomogne novom zaposlenom. Zatim, važno je da obezbedite da stvarno ima vremena za to. Poželjno je da ta osoba ima i znanja o poslu koji će novi zaposleni obavljati, kao i o organizacionoj kulturi, pravilima, politici firme, procesima i procedurama. Ta osoba treba da ima i dobre komunikacione veštine, strpljenje u radu (koje je posebno značajno sa novim zaposlenim), kao i dobre odnose sa kolegama.\nSledeća stvar koju treba da definišete i uspostavite i definišite jesu obaveze / zaduženja buddy-ja, vodiča novog zaposlenog. Krenite od toga da ta osoba treba već prvog dana da upozna novog zaposlenog i ostvari kontakt sa njim, predstavi mu svoju ulogu i način na koji će mu pomoći. Ne samo to, već da prepozna način komunikacije novog zaposlenog i sa njim uspostavi odgovarajuću komunikaciju. Takođe, definišite i kada treba novom zaposlenom dati povratne informacije, možda i rezimirati sa njim neke stvari na dnevnom ili nedeljnom nivou.\nKao deo sistema, definišite i stavke / detalje sa kojima treba upoznati novog zaposlenog. Recimo, od osnovnih- kada se dolazi na posao, da li se nekome javlja, kome se javlja ako kasni ili ne dolazi, itd. Zatim, možda da ga provede kroz firmu i upozna sa kolegama, posebno mu predstavi njegove saradnike, tim, nadređene. Može mu pokazati i kuhinju, garderobu, toalet, možda neki prostor za relaksaciju ili druge zajedničke prostorije. Takođe, da ga upozna sa nekim elementima kulture u organizaciji, poput načina komunikacije sa kolegama, kodeksom ponašanja i oblačenja, drugim važnim detaljima. Zašto da ne, buddy može prvog ili prvih dana i ručati zajedno sa novim zaposlenim… novi zaposleni verovatno i nema nekoga s kim bi bar ručao i podelio koju reč, a to mu posebno znači prvih dana, dok ne upozna ljude.\nOno što je posebno važno jeste da buddy nije mentor novog zaposlenog, nije neko ko ga uči kako da radi posao za koji je primljen, niti ga uvodi u posao i pomaže mu da se razvija. Njegov zadatak je da mu pomogne da se što lakše i brže adaptira na novu sredinu, kako bi se što efikasnije uključio u poslovne aktivnosti.\nNapravite sistem i novom zaposlenom obezbedite nekoga ko će mu pomoći u početnom periodu. Osetićete razliku, svi ćete biti zadovoljniji – Vi, novi zaposleni, njegov vodič (buddy).\nPoslednja izmena dana\t18. septembra 2017. u 00:37


Ivanić i Vujanović: Odnosi BiH i Crne Gore najbolji u regionu – NovostiDana.rs\nIvanić i Vujanović: Odnosi BiH i Crne Gore najbolji u regionu\nPredsedavajući Predsedništva BiH Mladen Ivanić izjavio je da su odnosi BiH i Crne Gore najbolji u regionu i da dve zemlje imaju vrlo visok stepen razumevanja i medjusobne podrške.\n„Zajednički gledamo na veliki deo stvari i u regionu i izvan regiona… Zadovoljni smo što je Crna Gora napravila velike iskorake na putu ka EU i jedan je od ozbiljnijih motora koji celi region vuče napred na tom putu“, kazao je Ivanić novinarima posle sastanka članova Predsedništva BiH sa crnogorskim predsednikom Filipom Vujanovićem.\nIvanić je dodao da su teme razgovora bile infrastrukturni projekti, Jadransko-jonski put i gasovodu koji bi išao iz Azerbejdžana.\nIvanić je naveo da je Vujanović predložio da granični prelazi izmedju BiH i Crne Gore budu sa jednom kontrolom, umesto dva kontrolna punkta, što bi, kako je ocenio, „bio najbolji vizuelni pokazatelj dobrih odnosa dve zemlje“.\nVujanović je rekao da je na sastanku sa članovima Predsedništva BiH afirmisana pozicija Crne Gore i BiH kao dobrog primera dobrosusedstva u regionu.\n„Nema nikakvog otvorenog problema izmedju nas. Dogovorili smo da učinimo sve zajedno da se ubrza put ka evrointegracijama, da se ubrza put BiH ka EU, da BiH dobije status kandidata do kraja ove ili početkom naredne godine“, kazao je crnogorski predsednik.\nVujanović je podsetio da su BiH i Crna Gora potpisali ugovor o granici i pokazali da se to pitanje može rešiti mirnim putem, navodeći da je to prvi potpisan ugovor o granici izmedju dve bivše jugoslovenske republike.\n„Moramo iskorisiti mogućnosti Berlinske inicijative kako bi uz pomoć evropskih zemalja radili na infrastrukturnim projektima od regionalnog karaktera“, kazao je Vujanović.\nPredsednik Crne Gore je istakao da Podgorica otvoreno podržava BiH na putu ka članstvu u NATO.\n„Maksimalno podržavamo put BiH ka NATO“, rekao je Vujanović, ocenivši da je članstvo u NATO važan, ne samo sa bezbednosnog aspekta, već i sa ekonomskog stanovišta.\nNajavljeno je da će Vujanović prošetati Sarajevom, a domaćin u obilasku grada biće mu bošnjački član Predsedništva BiH Bakir Izetbegović i gradonačelnik Sarajeva Abdulah Skako.\nVujanović je doputovao je u dvodnevnu službenu posetu Sarajevu.\nCrnogorski predsednik je dočekan uz najviše državne i vojne počasti ispred zgrade Predsedništva BiH, posle čega se sastao sa članovima Predsedništva BiH.\nU Sarajevu će razgovarati i sa članovima kolegijuma oba doma Parlamentarne skupštine BiH i predsedavajućim Saveta ministara BiH Denisom Zvizdićem.\nCrnogorski predsednik će sutra posetiti Staru pravoslavnu crkvu na Baščaršiji, Gazi Husrev-begovu džamiju, sarajevsku Katedralu i Sinagogu Muzej Јevreja BiH.\nBujara Nišanija u Bujanovcu dočekuju bilbordi sa natpisom dobrodošlice


U Policiji Brčko distrikta 12 posto žena - Radio Brčko distrikta BiH\nPočetna/Brčko/U Policiji Brčko distrikta 12 posto žena\nU Policiji Brčko distrikta 12 posto žena\nRadio Brčko29.11.2017. - 16:10\nPolicija Brčko distrikta upriličila je danas predstavljanje „Žena u Policiji Brčko distrikta“. Predstavljeno je brčansko Udruženje žena u policiji, po uzoru na entitetska udruženja, a naglasak je bio na položaju žena u tom specifičnom zanimanju.\nIdeja je nastala po programu ICITAP-a u BiH, a glavni povod je formiranje brčanskog Udruženja žena u policiji. “U brčanskoj Policiji su žene zastupljene sa 12 posto, što nije dovoljan spolni omjer, ali je trenutačno više nego pozitivan u poređenju sa okruženjem”, rekao je tim povodom šef Policije Brčko distrikta, Goran Pisić.\n“U našoj policiji trenutačno je 14 žena koje su ovlaštene osobe, a intencija je da se što više animiraju djevojke u Distriktu da upisiju policijske škole i akademije kako bi se taj broj doveo na očekivanu razinu”, rekla je inspektorica u kriminalističkoj policiji, Svjetlana Savić.\nPodršku ženama u Policiji Brčko distrikta dale su njihove kolegice iz MUP-ova Republike Srpske i Federacije BiH gdje su udruženja žena u policiji osnovana puno ranije. O položaju žena u policiji u BiH govorila je i gošća iz MUP-a Republike Srpske, Željka Mileusnić, pomoćnica zapovjednika za zakonitost rada specijalne antiterorističke jedinice.\nKada je riječ o zadovoljstvu žena u policiji, može se reći da su one za sada uglavnom zadovoljne. Rade na stručnom usavršavanju pa time i doprinose unaprijeđenju policijskog posla. Nezadovoljstvo leži u činjenici da još nemaju iste mogućnosti kao muške kolege i zato traže njihovu veću potporu kako bi bili u istom položaju, rekle su danas žene zaposlene u policiji.


Igra nam je zajednička: Postavljena ljuljaška namijenjena djeci u invalidskim kolicima | Srpskacafe\nIgra nam je zajednička: Postavljena ljuljaška namijenjena djeci u invalidskim kolicima\nPetak, 19.04.2019., 13:47 Petak, 19.04.2019., 13:47\nU Zavodu za fizikalnu medicinu i rehabilitaciju „Dr Miroslav Zotović“ nedavno je postavljanja specijalno dizajnirana parkovska ljuljaška namijenjene djeci koja koriste invalidska kolica.\nTom prilikom je organizovana i zabava pod sloganom „Jednako smo različiti – igra nam je zajednička“, što je i poruka koju djeca žele poslati društvu, ističući važnosti uključivanja djece sa invaliditetom u svakodnevne aktivnosti u zajednici kroz kreiranje pristupačnih sadržaja.\n– Na ovaj način želimo ohrabriti lokalne zajednice da više gradskih igrališta učini inkluzivnim i time omogući lakšu socijalizaciju djece sa invaliditetom kroz igru sa vršnjacima. Zavod za fizikalnu medicinu i rehabilitaciju „Dr Miroslav Zotović“ Banjaluka, kao lider u habilitaciji i rehabilitaciji djece sa oštećenjima lokomotornog sistema želi da bude pionir u promociji vrijednosti zajednice jednakih mogućnosti za sve – poručili su iz Zavoda.\nLjuljaška je donacija kompanije „MedTouch“ Banjaluka i biće postavljena na Dječijem igralištu u krugu Zavoda „Dr Miroslav Zotović“.


Darkont -medija -knjigovodstveni propisi i tumačenja : Kako da obračunam porez i doprinose na prihode koje ostvarujem od strane firme kao freelancer?\nPod pojmom freelancera u praksi se podrazumeva osoba koja ostvaruje prihode radeći za stranu kompaniju, a koja nije registrovala delatnost prema zakonima Republike Srbije.\nOva forma nije pravno prepoznatljiva, a na termin frilenser nećete naići u tekstovima zakona niti procedurama državnih institucija, pa se postavlja pitanje, kako regulisati ovaj rad u smislu poreskih obaveza.\n- da obračuna porez i socijalne doprinose samooporezivanjem (obračun vrši sam),\n- da ih uplati, i\n- da podnese poresku prijavu na obrascu PP OPO.\n- porez na zarade,\n- doprinos na penzijsko i invalidsko osiguranje (Zakon o penzijskom i invalidskom osiguranju, član 11)\n- doprinos za zdravstveno osiguranje (Zakon o zdravstvenom osiguranju, član 17)\n- doprinos za osiguranje u slučaju nezaposlenosti\nObračun poreskih obaveza polazi od iznos primljene naknade.\nS obzirom da se radi o uplata iz inostranstva, prvo ih treba preračunati na dinarsku protivvrednost moženjem sa srednjim kursom NBS na dan uplate.\n1. Iznos naknade u devizama 2.000,00 EUR\n2. Obračunski kurs na dan uplate 122,6261RSD/EUR\n3. Dinarski iznos uplate (1×2) 245.252,20 RSD\n4. Poresko oslobođenje 11.433,00 RSD\n5. Poreska osnovica (3-4) 233.819,20\n6. Poreska stopa 10%\n7. Iznos poreza (5×6) 23.381,92\n2. Obračunski kurs na dan uplate 122,6261 RSD/EUR\n4. Osnovica doprinosa 245.252,20 RSD\n5. Doprinos za PIO (4 x 26%) 63.765,57\n6. Doprinos za zdravstveno osiguranje (4 x 10,30%) 25.260,98\n7. Doprinos za osiguranje za slučaj nezaposlenosti (4 x 1,50%) 3.678,78\n8. Ukupno socijalni doprinosi plaćeni iz naknade 92.705,46


BUKVAREVIĆ: VODILI SMO SE ČINJENICOM DA PREDLOŽIMO REALAN I PROVODIV ZAKON | Hayat.ba\n- Pogotovo trebamo riješiti pitanje naših branilaca koje je sustigla starost ili bolest, a nemaju penziju niti platu ili neka druga primanja - izjavio je Bukvarević novinarima u Predstavičkom domu Federalnog parlamenta gdje su zastupnici obavili raspravu o predloženom zakonu o pravima demobilisanih boraca.\n- Vodili smo se činjenicom da predložimo realan i provodiv zakon, da obuhvatimo najtežu kategoriju boraca i otvorimo određene procese kao što je priprema objave javnog registra branilaca. Smatramo da smo učinili veliki napor da smo zajedno sa predstavnicima boraca došli do jednog realnog i provodivog zakona, a razumijemo i predstavnike opozicije koji ovo pitanje uvijek žele iskoristiti za neke svoje političke poene - naveo je Bukvarević.\n- Sa 16 prava koliko je predviđeno u ovom zakonu nastojaćemo da usaglasimo sa svim kantonima i da nastavimo proces pomaganja demobilisanim borcima. Ovo je realan i provodiv zakon za koji je obezbijeđeno dodatnih 50 miliona KM na godišnjem nivou. Da smo mogli obezbijedili bi više, ali Vlada Federacije sada isplaćuje 600 miliona KM za borce. Očekujemo da općine i kantoni u ovome učestvuju jer borci su svih nas podjednako - kazao je Bukvarević.\nPredsjednik Udruge "Zaboravljeni branitelji" BiH Drago Grbavac obratio se poslanicima govoreći da je predloženi zakon o demobilisanim borcima protuustavan i diskriminatorski.\nČlan i tajnik te Udruge na nivou BiH Dražen Pehar novinarima je izjavio da je neprihvatljiv pokušaj nametanja novog zakona o braniteljima, dodajući među ostalim da se ne može umjetno stvoriti granica "da se branitelj postaje sa 57 godina, a do tada nisi branitelj".


"Prioriteti su privreda, reforme, investicije..." - Klix.ba\nMandatar Aleksandar Džombić "Prioriteti su privreda, reforme, investicije..."\nMandatar Aleksandar Džombić\n"Prioriteti su privreda, reforme, investicije..."\n28.11.2010. u 09:03\nMandatar za sastav nove vlade Republike Srpske (RS) Aleksandar Džombić najavio je u intervjuu Novinskoj agenciji Republike Srpske - SRNA da će prioritet u radu biti privreda i realni sektor, investiranje u projekte kao što su autoputevi, željeznice, zatim u energetski sistem i poljoprivredu.\n"Nastavićemo sa reformama socijalnog sektora, a prva je reforma penzijsko-invalidskog osiguranja i zdravstvenog sistema, kao i reforma javne uprave. To će biti glavne strategije nove vlade", poručio je Džombić.\nPrvih godinu i po do dvije, kaže Džombić, nova vlada Srpske radit će na zadržavanju socijalne i fiskalne stabilnosti, a u druge dvije godine na vraćanju pozitivne stope privrednog rasta kakva je bila u prethodnom periodu.\n"SNSD traži dvije trećine ministarskih mjesta shodno učešću poslanika u Narodnoj skupštini RS. Zahtjev SNSD je za 12 ministara, DNS-u sam ponudio dva mjesta - saobraćaj i veze i upravu i lokalnu samoupravu, socijalistima su ponuđena ministarstva rada i boračko-invalidske zaštite, trgovine i turizma ili Ministarstvo za porodicu, omladinu i sport. Na njima je da se od tri ponuđena odluče za dva", rekao je Džombić.\nŠto se tiče DNS-a, kaže Džombić, oni nisu bili eksplicitni u svom zahtjevu, ali je izvjesno da će dosadašnji ministar saobraćaja i veza Nedeljko Čubrilović nastaviti da radi taj posao.\n"Socijalistička partija /SP/ se javno izjasnila da kandiduju svog predsjednika Petra Đokića za jedno od ministarskih mjesta, i što se mene tiče on nije sporan. Oni su pokazali interes za Ministarstvo trgovine i turizma i jedan od resora kao što su MUP, industrija, energetika i rudarstvo ili poljoprivreda, šumarstvo i vodoprivreda", objasnio je Džombić.\nPrema njegovim riječima, SP-u je bilo ponuđeno Ministarstvo boračko-invalidske zaštite, ali u nekim varijantama, taj resor bi trebalo da pripadne SNSD-u. On je dodao da personalno nije razgovarao sa socijalistima o mjestima ministara za porodicu, omladinu i sport i trgovinu i turizam.\nPostoji mogućnost da SDA i HDZ BiH dobiju po jedno mjesto, ali je to na bazi reciprociteta formiranja vlade u Federaciji BiH i u tom slučaju SNSD bi imao deset ministarstava u Vladi Srpske.\nŠto se tiče personalnih rješenja, Džombić je rekao da se sada znaju neka imena ministara kao što su Zoran Tegeltija i Ranko Škrbić, budući ministar finansija i sadašnji i budući ministar zdravlja.\n"Izvjesno je da će Vlada zadržati kontinuitet u radu nekih ministara. U razgovoru sa SNSD-om nisam vidio nikakav problem da Anton Kasipović ostane na mjestu ministra prosvjete i kulture i Džerard Selman na mjestu ministra pravde, mada su konsultacije još u toku. A mislim da je izvjesno da će Željka Cvijanović dobiti mjesto ministra za ekonomske odnose i regionalnu saradnju", rekao je Džombić.\nMandatar je najavio da će sastav njegovog kabineta biti poznat poslije konsultacija sa strankama, a definitivno će biti potvrđen na zasjedanju Narodne skupštine Republike Srpske oko 15. decembra.\n"Prije sjednice Narodne skupštine sigurno će se znati sastav kabineta. Očekujem da ću za dan-dva obaviti konsultacije sa koalicionim partnerima DNS - SPS - SNSD kako bi do kraja sedmice mogli da definišemo resore i moguće ministre, te da iznesemo zahtjev za zasjedanje skupštine", rekao je Džombić u intervjuu Srni.\nOn je istakao da će u svom ekspozeu pred poslanicima Narodne skupštine naglasiti da će nastaviti kontinuitet rada dosadašnje vlade, na čijem čelu je bio sadašnji predsjednik Srpske Milorad Dodik, kao i na projektima za koje je prethodna vlada napravila pretpostavke.\n8h 50min 24\n9h 17min 19\n9h 26min 28\n9h 50min 149\n10h 39min 51


Dve trećine lekara u Srbiji do 10 godina pred penzijom - Penzin\nPočetna Magazin Godine Dve trećine lekara u Srbiji do 10 godina pred penzijom\nJavne nabavke prave ozbiljne probleme zdravstvu Srbije\nNa debati 10. marta 2015. godine u Medija Centru u Beogradu, na temu „Finansiranje zdravstvenih ustanova“ u organizaciji BIRN Srbija i Pravnog skenera zaključeno je da javne nabavke predstavljaju jedan od najvećih problema našeg zdravstvenog sistema.\nTakođe, povod debate jeste i predstavljanje nalaza o istraživanju BIRN-a „Izvori finansiranja zdravstvenih ustanova“ o postojećoj praksi sa preporukama za njeno dalje unapređenje. Takođe, kroz istraživanje je ocenjeno da pojedini propisi oblast finansiranja regulišu na direktan način, dok je za druge potrebno pravno tumačenje.\nDržavni sekretar u Ministarstvu zdravlja Berislav Vekić podsetio je da je to ministarstvo pokrenulo inicijativu za promenu Zakona o javnim nabavkama. „Ne možemo kao ministarstvo da menjamo taj zakon, to je na vladi“, rekao je Vekić i dodao da ne može ništa da kaže i obeća, ali da ga očekuje u skorijoj budućnosti.\n„Prvo smo ministarstvo koje je jasno dalo i izašlo sa podatkom da nam je 65 odsto zdravstvenog kadra – lekara u starosnoj dobi između 55 i 65 godina. Šta je rađeno prethodnih godina na podmlađivanju kadra i zašto nije vođeno računa da ne dođemo u situaciju da imamo određene deficitarne specijalističke kadrove? – zapitao se Vekić dodajući da mora da se uradi racionalizacija.\nOn je kao primer naveo da se zbog tog zakona na aparat za zračnu terapiju čeka 2,5 godine, a da pacijenti koji boluju od teških malignih obolenja čekaju na red do zračne terapije iako se ona mora uraditi nakon dve, maksimimalno tri nedelje posle operacije.\nVojvodina: Lista čekanja na onkologiji za zračnu terapiju\nKako kaže, „zakon u principu nije loš, centralizuje proces javnih nabavki što je dobro jer se puno korupcije dešavalo u godinama koje su za nama, međutim mora da se menja i usklađuje sa životom“.\nDirektor Sektora za zdravstveno osiguranje i pravne poslove RFZO Petar Stajković je ocenio da je nemoguće da se sa dva do tri propisa reše svi problemi:\n– Postoje dva zakona koji ne prepoznaju sistem zdravstvenog osiguranja i zdravstvene zaštite – Zakon o javnim nabavkama i Zakon o budžetskom sistemu. Zakon o javnim nabavkama medicinske opreme i lekova obavlja se slično načinu na koji se nabavlja hemija za kućno domaćinstvo, a Zakon o budžetskom sistemu ne prepoznaje zdravstvo na pravi način jer zdravstvene ustanove nisu budžetske ustanove već korisnici javnih prihoda, pa veoma često rigidna primena tog zakona dovodi zdravstvene ustanove u problem – upozorio je Stajković.\nMarina Mijatović iz Pravnog skenera zaključila je da je neophodno stalno organizovati debate o ovakvim temama kako bi zakoni bili bolji.\nDebata je realizovana u okviru BIRN-ove i CINS-ove inicijative za unapređenje medijskih politika, kroz projekat “Jačanje medijske slobode u Srbiji” koji finansira Evropska unija. Stavovi izrečeni na debati i u istraživanju predstavljaju stavove autora i ne oslikavaju stavove EU.\nTags:Berislav VekićBIRNbolniceCentar za istraživačko novinarstvo CINSDušan Milisavljevićjavne nabavkeMarina MijatovićmedicinaministarstvoPetar StajkovićPravni skenerRepublički fond za zdravstveno osiguranje RFZOSrbijazdravljezdravstvo


On je naglasio da je Opšta bolnica u Valjevu važna jer pokriva teritoriju gde se leči 500.000 ljudi koji će pomoću ovog aparata skratiti vreme dijagnostičkog postupka i smanjiti količinu zračenja.\nOn je kazao da je Ministarstvo već izgradilo lekarsku kuću u selu Divci u okolini Valjeva gde će biti obezbeđen i lekar.\nV.d. direktora bolnice Zoran Đurić, istakao je da su ulaganja u bolnicu zadovoljavajuća i da će pored novog skenera koji je koštao 45 miliona dinara u bolnicu biti uloženo još 7 miliona dinara za nabavku anesteziološkog aparata i dva monitora.\nOn je rekao da će aparat početi sa radom za najviše dve nedelje i da će prve nedelje moći da ga koriste bolnički, a zatim i ambulantni pacijenti.\nValjevo: Još dva meseca čekanja na novi skener\nU valjevsku bolnicu stiže najmoderniji skener\nNačelnica radiologije, Jasmina Kovačević kaže da će se pregledi na novom skeneru zakazivati preko IZIS-a što će smanjiti administraciju koja je veoma obimna kada su u pitanju ovakvi pregledi.\nOna je istakla da su prednosti novog aparata nosivost stola za pacijente koji je pre bio ograničen na pacijente do 120 kilograma dok je sada kapacitet 200 kilograma.\n- Aparat smanjuje dozu zračenja za 40 odsto i koristi manju količinu kontrasta što predstavlja mnogo manji rizik i veći konfor za pacijente - kaže Kovačević.\nBesplatni pregledi napunili čekaonice Kliničkog centra i Doma zdravlja u Nišu


Ugostitelji, kozmetičari, hotelijeri danas primaju vakcinu - Alo.rs\n"Ugostitelji, hotelski radnici, oni koji rade u frizerskim i kozmetičkim salonima su ljudi koji u poslu imaju kontakt sa velikim brojem ljudi i želimo da im pomognemo da se zaštite", rekao je Vesić za Tanjug.\n"Ako hoćemo da živimo od stranaca, od turizma, moramo da pokažemo da su nam hoteli, ugostiteljski obkekti sigurni, da su ljudi koji dolaze sigurni. Što više u ljudi u sektoru usluga vakcinišemo, poslaćemo bolju poruku, više će ljudi doći u Srbiji, osim što ćemo se zaštiti", rekao je Vesić.\n"Veliki broj ljudi dolazi u hotele i moramo da se zaštitimo, da se preduprede problemi", rekao je Tubić za Tanjug.\n"Videćemo kako će to sve da ide, za sada ide u dobrom pravcu. Videćemo u narednim mesecima kada krene glavna turistička sezona. Rezervacije imamo, to sve ide nekim svojim tempom, samo da se ne vratimo tamo gde smo bili", nada se Tubić.\n"U bliskom smo kontarku sa ljudima sa kojima radimo i pružamo usluge i zato pozivam sve ljude iz branše da se vakcinišu što pre", rekla je Stanojević i zahvalila PKS.\ngoran vesić frizer vakcinacija ugostitelji Korona koronavirus društvo


Populizam i nejednakost neprijatelji kapitalizma - Bizlife.rs\nPopulizam i nejednakost neprijatelji kapitalizma\nReforma same prirodne kapitalizma neophodna je za borbu sa sve jačim populističkim pokretima širom sveta, saopštio je Svetski ekonomski forum (World Economic Forum – WEF) koji organizuje skup u Davosu.\nOstvarivanje većeg ekonomskog rasta je neophodno, ali i nedovoljno da se zacele podele u društvu koje su uočljive posle izbora Donalda Trampa za predsednika SAD i referenduma o izlasku Velike Britanije iz Evropske unije, dodao je Svetski ekonomski forum.\nU izveštaju organizatora jednog od najvećeg okupljanja političkih i poslovnih lidera navodi se da je “sve veći disparitet u prihodu i bogatstvu” potencijalno najveći pokretač u narednih deset godina.\n“To ukazuje na potrebu oživljavanja privrednog rasta, ali sve veća sklonost ka antiestablišmentskog populizma sugeriše da smo možda prošli fazu u kojoj će to samo popraviti lomove u društvu: reformisanje tržišnog kapitalizma mora biti dodata u planove”, navodi se izveštaju o globalnim rizicima.\nKao primer povećane nejednakosti, WEF ističe veliko povećanje u platama direktora korporacija, dok se mnogi ljudi u razvijenim privredama i dalje muče posle svetske finansijske krize.\n“Kombinacija ekonomske nejednakosti i političke polarizacije može povećati rizike u svetu, kidanjem socijalne solidarnosti na kojoj počiva legitimitet naših ekonomskih i političkih sistema”, naveo je WEF.\nWEF je pored većeg privrednog rasta naveo da postoji potreba za smanjivanjem rizika od novih tehnologija, ali i za iskoriščavanjem njihovih mogućnosti, kao i za jačenjem globalne saradnje.\nWEF dodaje da neuspeh u rešavanju problema na izvoru rasta populizma predstavlja pretnju koja bi mogla preokrenuti trend globalizacije, ali i ocenjuje da iako populisti krive globalizaciju za gubitak tradicionalnih poslova, razlog može biti i sve brži razvoj tehnologije.\nKao globalni rizici su navedene i klimatske promene i starenje stanovništva.\nsvet davos kapitalizam forum populizam wef ekonomijaa\nAmazon: Čokoladicama protiv iscrpljenosti radnika\nDirektoru Diznija dil sa Mardokom doneo pozamašnu nagradu\nSrpski poreski sistem i praksa\nGubitaši čekaju privatizaciju\nPuno posla oko zapošljavanja: Lista najtraženijih zanimanja\nNajbogatiji “jači” za bilion dolara


Počela nova runda mirovnih pregovora SAD i talibana - BIGportal.ba\n29 Juna, 2019 29 Juna, 2019 0122\nNova runda pregovora SAD i avganistanskih pobunjenika talibana počela je u Kataru.\nTo se dešava svega nekoliko dana pošto je američki državni sekretar Majk Pompeo izjavio da se Vašington nada da će mirovni sporazum za Avganistan biti postignut pre 1. septembra.\nPortparol talibana Zabihulah Mudžahid potvrdio je za Asošiejted pres da su danas počeli pregovori. Iako je početak bio planiran za jutro, dve strane su sredinom popodneva počele sedmu rundu direktnih pregovora započetih prošle godine posle imenovanja američkog izaslanika Zalmaja Kalilzada.\nKao i u prethodnim pregovorima Kalilzada i talibana, fokus današnjih je na povlačenju američkih vojnika i na talibanskim garancijama da će sprečiti da Avganistan ponovo postane uporište ekstremista koji mogu da izvode napade širom sveta.\nObe strane su navele da su postigle razumevanje oko američkog povlačenja i talibanskih garancija, ali da detalji tek treba da budu razradjeni.\nSAD su započele rat u Avganistanu 2001. godine kako bi zbacile s vlasti talibane i uhvatile nekadašnjeg lidera Al Kaide Osamu bin Ladena i njegove sledbenike, odgovorne za napade na SAD 11. septembra te godine. Posle gotovo 18 godina i potrošenih milijardi dolara, polovina avganistanske teritorije je ili pod kontrolom talibana ili se oni bore za nju.\nPompeo je prošle nedelje u Kabulu rekao da je načinjen “stvarni napredak” u postizanju nacrta sporazuma s talibanima koji treba da obezbedi da “avganistansko tlo nikada ponovo ne postane bezbedno utočište za teroriste”.\nPolicija spriječila protest ispred ambasade SAD u Beogradu


Prosečna neto zarada u Vojvodini 42.318 dinara - Ozon Media\nSremska Mitrovica – Prema saopštenju Republičkog zavoda za statistiku prosečna zarada isplaćena u oktobru ove godine iznosi 60.767 dinara. U odnosu na prosečnu zaradu isplaćenu u septembru 2015. godine, nominalno je veća za 0,4% i realno je veća za 0,6%.\nProsečna zarada bez poreza i doprinosa isplaćena u oktobru iznosi 44.124 dinara. U poređenju sa prosečnom zaradom bez poreza i doprinosa isplaćenom u septembru 2015. godine, nominalno je veća za 0,5% i realno je veća za 0,7%.\nProsečna bruto zarada isplaćena u oktobru mesecu zaposlenima u Autonomnoj pokrajini Vojvodini iznosi 58.331 dinar, dok je prosečna neto zarada isplaćena Vojvođanima proteklog meseca iznosila 42.318 dinara.\nBesplatni zdravstveni pregledi u Radenkoviću\nSunce za kraj novembra i početak decembra


KORONA PROBLEM: Ko će da bere kafu? – Kafica.rs\nVrednost fjučersa arabike skočila je je prolog meseca za 16 odsto – do 130 dolara za vreću kafe od 100 funti (oko 45 kilograma).\nEpidemija virusa korona u Južnoj Americi može da dovede do nestašice kafe.\nZbog smanjenog radnog vremena, zatvaranja banaka, poteškoća sa prevozom i straha zaposlenih od zaraze, može da se dogodi da nema radnika za berbu zrna kafe.\nSa posebno velikim pritiskom suočavaju sa Kolumbija, Brazil i Peru, koji čine skoro dve trećine svetske proizvodnje zrna kafe arabike.\nRanije se predviđalo da obim proizvodnje neće biti u stanju da zadovolji potranju, i da će morati da se iskoriste prošlogodišnje rezerve. Međutim, porast potražnje za kafom širom sveta doveo je do toga da su zalihe gotovo iscrpljene. Na tržištu se već očekuju veće cene kafe…\nTagged cena afe, cena kafe, cena kafež, kafa, kaficaž, prva


Potpredsednica Vlade Srbije Zorana Mihajlović primila je danas u oproštajnu posetu direktora kancelarije UNICEF u Srbiji Mišel Sen-Loa i zahvalila mu na podršci i pomoći svih prethodnih godina.\nProjekti koje smo zajedno realizovali, pre svega u oblasti ranih dečjih brakova i rodne ravnopravnosti, od velikog su značaja za našu zemlju. Želim Vam uspeh u novim poslovnim poduhvatima, rekla je Mihajlović.\nMišel Sen-Lo zahvalio je Mihajlovićevoj na posvećenom i predanom radu kada je poboljšanje položaja žena i dece u pitanju, rekavši da su žene ogroman potencijal koji može doprineti ekonomskom razvoju svake zemlje, saopšteno je iz Vlade Srbije.\nNasilje nad ženama, rani dečiji brakovi i rane trudnoće su teme koje me kao ljudsko biće, oca i profesionalca pogađaju. Drago mi je da ćete pružiti podršku Nacionalnoj koaliciji za prevenciju i suzbijanje ranih brakova, koju je inicirao UNICEF nedavno, vidim Vas kao liderku koja taj proces može da vodi, rekao je Sen-Lo.\nZaštita dece i svih njihovih prava od prioritetne važnosti za Srbiju


Конференција „Развој предузетничког учења у Србији“ | Министарство просвете, науке и технолошког развоја\nKonferencija „Razvoj preduzetničkog učenja u Srbiji“\navg 31, 2015 | Vesti\nPreduzetnički duh treba gajiti i mladima omogućiti da ga razvijaju, poručio je danas ministar prosvete, nauke i tehnološkog razvoja dr Srđan Verbić i naglasio da kod učenika treba razvijati i znanje i veštine, jer je cilj stvaranje kompetentnog čoveka za tržište rada.\nNa otvaranju konferencije „Razvoj preduzetničkog učenja u Srbiji“, ministar Verbić je rekao da se često čuje da obrazovanje treba da bude usklađeno sa potrebama tržišta rada, ali da se to često izjednačava sa onim što su zahtevi i interesi poslodavaca.\nMinistar je naveo da budući zaposleni treba da imaju svoje interese, jer će oni kreirati tržište rada i nove poslove.\n„Treba pažljivo da slušamo šta oni predlažu i da im pomognemo“, rekao je Verbić, navodeći da po nedavnom istraživanju „Balkan barometra“ 80 odsto mladih svoje buduće zaposlenje priželjkuje u javnom sektoru.\nVerbić je rekao da bi neko postao preduezetnik treba da vidi kakve su mogućnosti za to, da upozna poslovnu kulturu i razvija veštine. Ministar je rekao da je lažna dilema da li u školama treba da bude više opštih ili stručnih predmeta, navodeći da su pojednako potrebni i znanje i veštine, razvoj stavova i kompetencija kod mladih kojima je potrebno pomoći da pokrenu svoj posao.\nAmbasador Velike Britanije Denis Kif rekao je da je dinamičan i snažan privatni sektor pokazatelj svake ekonomije, navodeći da se u Velikoj Britaniji radi na povezivanju obrazovnih ustanova i kompanija.\nKif je rekao i da je veliki uspeh što je u poslednje tri godine u Velikoj Britaniji pokrenuto više od 400.000 preduzeća, navodeći da kod građana sazreva svest o pokretanju sopstvenog biznisa.\nKako je naveo, preduzetnici su inovatori, ljudi sa idejama, spremni na učenje i menjanje sveta, ali i spremni za rizik.\n„Preduzetništvo je talenat, ali i veština“, rekao je Kif, navodeći da će današnja konferencija biti prilika da se razmene iskustva i modeli za podsticanje preduzetništva.\nNa konferenciji, koju je organizovala Ambasada Velike Britanije, „British counsil“ i Tim za socijalno uključivanje i smanjivanje siromaštva Vlade Srbije, bilo je reči o iskustvu Srbije o razvoju preduzetničkog učenja.


"Dunav" uprkos korona krizi ostvario rast od 16 % u poljoprivredi\n„Dunav“ uprkos korona krizi ostvario rast od 16 % u poljoprivredi\nTanjug 25. decembra 2020. 17:25\nBEOGRAD – Uprkos pandemiji korona virusa ove godine kompanija Dunav osiguranje ostvarila je premiju osiguranja u poljoprivredi od 1,4 milijarde dinara, što je za 16 odsto više nego prethodne godine, kao i da na vreme izvrši procenu štete i isplate je osiguranicima.\nDržavni sekretar u Ministarstvu poljoprivrede Senad Mahmutović kaže da su svi koji se bave poljoprivrednom proizvodnjom ili su za nju vezani svesni velike neizvesnosti na koje čovek ne može da utiče.\nOn je na radionici u organizaciji Dunav osiguranja na Palilulskoj pijaci kazao da je osiguranje jedan od načina da se rizik od štete umanji i svede na minimum, a nadoknadi kroz osiguranje koje poljoprivrednici mogu da sklapaju sa osiguravajućim kućama.\nPodsetio je da ministarstvo godinama izdvaja značajna finansijska sredstva za podršku poljoprivrednicima za subvenciju, što su prepoznale i lokalne samouprave.\n„To je jedina mera ovog ministarstva za koju poljoprivrednik može da ostvari pravo iz republičkog i lokalnog budzeta. U nekim oblastima koji su procenjeni kao rizični, ministarstvo nadoknađuje 70 odsto troškova štete, a neke lokalne samouprave još 10 i 20 odsto, što je skoro u celosti trošak vraćen poljoprivrednicima“, kaže Mahmutović.\nNapominje da iz godine u godinu svaki zahtev koji je pravno ispravan ministarstvo isplati, te da je u ovoj godini bilo oko 30.000 zahteva.\nOd toga 27.000 zahteva u poljoprivrednoj proizvodnji i oko 1.100 zahteva za osiguranje životinja, vrednosti oko 1,25 milijardi, dodao je Mahmutovic.\nČlan izvršnog odbora Dunav osiguranja Dragica Janković kaže da je ova godina zbog pandemije virusa korona obeležana otežanom komunikacijom među ljudima, ali da je uprkos tome „Dunav“ uspeo da u osiguranju poljoprivrede ostvari rast premije od 16 odsto.\nOna pojašnjava da rast premije nije posledica povećanja rasta cena osiguranja, već posledica povećanja broja polisa.\nOvu godinu je obeležio i veliki broj šteta u poljoprivredi.\nDunav je imao oko 6.500 zahteva za naknadu šteta i isplatio oko 1,2 milijarde dinara štete, navela je Janković.\nKaže da razlika između naplaćene premije i isplaćenih šteta nije dovoljna da pokrije troškove osiguranja koji su u poljoprivredi visoki.\nPrema rečima Janković, procena „Dunava“ je da će ove godine „kombinovani racio“ biti preko 120 odsto, što znači da će isplate za šstete i troškove biti veće za 20 odsto od premije koje je ova osiguravajuća kuća naplatila.\nOsiguravajuća kuća „Dunav osiguranje“ ima oko 36 odsto u osiguranju useva, rast celog tržišta je bio 11,4 odsto i premija na tržištu za ovu godinu je bila oko četri milijarde u osiguranju poljoprivrede, od čega su tri za osiguranje useva, a ostalo za osiguranje životinja.\nVeć nekoliko godina „Dunav“ ima i ugovore o resiguranju koji štite od ekstremno loših rezultata.\nDunav kao najstarija i najveća osiguravajuća kuća posebnu pažnju poklanja poljoprivredi zbog njenog značaja i trudi se da dođe do povećanog obima osiguranja u poljoprivredi.\nKompanija ima 20 stručnjaka koji se bave ovom vrstom osiguranja i daju stručnu podršku proceni šteta.\nProšle godine je pri Udruženju osiguravača osnovana komisija za poljoprivredu u kojoj su stručnjaci analiziraju i daju predloge i inicijative, kako društvima za odiguranje tako i Ministarstvu poljoprivrede.\nOva saradnja je dala dobre rezultate, prošle godine Dunav je imao povećanje subvencija u pet okruga, što je iznosilo 70 odsto subvencija, što je rezultiralo porastom osiguranja.\nDruštva za osiguranje izdvajaju 10 odsto od premije registrovanih poljoprivrednih gazdinstava za preventivu…\nNikolić istice da „Dunav“ posebnu pažlju posvećuje edukaciji poljoprivrednika kada je reč o osiguranju.\nDunav osiguranje već 10 godina sa Udruženjem novinara Agropresa drži edukativne radionice za poljoprivrednike kako bi shvatili značaj osiguranja.\n„Važno je da celo stado bude osigurano i zaštićeno“, kaže Minić koji je i predsednik Udruženja mladih poljoprivrednika Srbije.\nApelovao je na mlade poljoprivrednike da osiguraju svoju proizvodnju.\nOsiguranje u poljoprivredi je subvencionisano i od strane ministarstva, pa su manji troškovi, dodao je Minić


Stari most u Mostaru i Vijećnica u Sarajevu večeras su osvijetljeni plavom bojom\nVečeras su sarajevska Vijećnica i Stari mostu Mostaru osvijetljeni plavom bojom koja je internacionalni simbol dijabetesa, u cilju podizanja svijesti o toj bolesti. Osvjetljavanje institucija organizovala je farmaceutska kompanija Novo Nordisk Pharma.\nDijabetes je u svijetu u stalnom porastu svijetu i rastući je problem svih dobnih grupa, pa se može govoriti o pandemiji ove bolesti. Prema procjenama Međunarodne federacije za dijabetes u 2016. godini oko 415 milliona osoba boluje od dijabetesa (1 od 11 odraslih osoba).\nS ciljem prevencije bolesti, u sklopu projekta "Biram zdravlje" kojeg provodi Udruženje za razvoj društva Kap u saradnji sa zdravstvenim institucijma iz 16 gradova širom BiH, danas je omogućeno organizovano testiranje građana na dijabetes u sljedećim zdravstvenim institucijama: Opća bolnica “Prim.dr. Abdulah Nakaš”, Sarajevo, Domovi zdravlja Drvar, Ljubuški, Živinice, Kladanj, Dom zdravlja Travnik, Domovi zdravlja Sarajevo, Dom zdravlja Kreševo, Cazin, Bihać, Zavidovići, Sokolac, Kakanj, Tešanj, Zenica, Konjic, Fojnica.\nBašić u drugom kolu Čelendžera u Italiji 14.11.2017 19:40\nNovi detalji požara na Alipašinom Polju: Hitna pomoć ima pune ruke posla, stanari primaju kisik 14.11.2017 19:44\nKako ćete lako izgubiti 4,5 kilograma\nOtac Maje Šuput preminuo nakon teške bolesti: Pjevačica se od njega oprostila emotivnom porukom\nMakedonija danas počinje pregovore o pristupanju NATO-u\nImenovana nova Vlada Unsko-sanskog kantona, novi premijer Mustafa Ružnić


Vozač koji je pokosio dva dečaka na Karaburmi, pa pobegao - brani se sa slobode! - 24sedam Vozač koji je pokosio dva dečaka na Karaburmi, pa pobegao - brani se sa slobode! - 24sedam\nU tužilaštvu za kažu da će se sigurno žaliti\nPrvi osnovni sud u Beogradu odbio je da odredi je pritvor za L.G. (38) koji je, kako se sumnja, u nedelju uveče na Karaburmi svojim automobilom udario dvoje dece na pešačkom prelazu pa pobegao i on će se u daljem toku postupka braniti sa slobode.\nNaime, sudija za prethodni postupak mu je odredio zabranu napuštanja boravišta i oduzimanje vozačke dozvole, rekla je portparolka suda Bojana Stanković.\nTužilaštvo je ranije danas tražilo da se L.G. odredi pritvor zbog opasnosti od bekstva i da ne bi u kratkom roku ponovio krivično delo, kao i da će uticati na svedoke, jer se branio ćutanjem, prenosi Tanjug.\nZaplena koja će ostati upisana u istoriji: Podgorička policija otkrila najveću plantažu do sad\n#Hapšenje na Karaburmi #Marijane Gregoran #Vozač udario decu


Šta nam donosi novi Zakon o oglašavanju (i gde je tu digital)? - Netokracija.rs\nŠta nam donosi novi Zakon o oglašavanju (i gde je tu digital)?\nMarko Mudrinić 13. 4. 2016.\nVelika sala Privredne komore Srbije ugostila je juče radni sastanak na kome su prisustvovali predstavnici vodećih marketinških agencija u Srbiji, ali i predstavnici medija - kako tradicionalnih, tako i onih digitalnih. Cilj sastanka bio je upoznavanje stručne javnosti sa reformama koje novi Zakon o oglašavanju donosi, a koji je usvojen početkom ove godine. Redakcija Netokracije sumira utiske sa zasedanja.\nNakon više od decenije Republika Srbija dobila je novi Zakon o oglašavanju koji je stupio na snagu 6. februara 2016. godine, a koji kreće sa primenom od 6. maja. Novi ZO dolazi nam nakon obimnijih reformi medijskih zakona, čime se bolje reguliše oglašavanje i nastup brendova u javnosti, kao i poruke koje se tim putem prenose.\nNovi zakon predstavili su Vanda Kučera (I&F McCann Grupa) i Miloš Stojković (Advokatska kancelarija Živković-Samardžić) koji su započeli sastanak izjavivši da se na novi ZO čekalo nešto duže od 11 godina – poslednji put zakon je menjan 2005. godine. Iako po mišljenju mnogih novi zakon ne donosi mnogo novina (štaviše, pojedine odredbe predstavljaju pravi problem na tradicionalnim kanalima), Stojković pak kaže da je zakon sada usklađen sa mnogobrojnim regulativama Evropske unije, ali i da se nova legislativa prepliće sa nekoliko drugih zakona kojima se bliže određuje primena oglašavanja u Srbiji.\nNovine u Zakonu o oglašavanju\nPrepoznata samoregulativa i koregulacija\nDozvoljeno uporedno oglašavanje\nPrikriveno oglašavanje i oznaka prepoznatljivosti\nPosebna pravila o oglašavanju namenjena deci i maloletnicima\nOglašavanje u reemitovanim programima koji se prekrajaju da bi se ubacivale domaće reklame je zabranjeno\nOglašavanje alkohola je liberalizovano\nOglašavanje igara na sreću je ograničeno – kroz sadržinu\nUređeno je oglašavanje duvanskih i sličnih proizvoda (elektronske cigarete)\nAVMS direktiva – kompletna primena prebačena iz ZEM u ZO\nEpiteti su super, ali gde je pečat?\nI dok se na prvi pogled čini da novi zakon u najvećoj meri uvodi nova pravila za oglašavanje alkohola, duvana i igara na sreću, ZO sada definiše i zabranu oglašavanju lica koja nemaju dozvolu nadležnog organa. U prevodu – želite da reklamirate svoju agenciju za nekretnine? Može, ali prvo pokažite sertifikat o položenom ispitu za agenta.\nZakon o oglašavanju sada bliže određuje i koje tačno radnje čine obmanu potrošača, pri čemu se primer neizbežnog Tonusa i ovoga puta našao u fokusu. “Svaka tvrdnja da proizvod ili usluga leče neku bolest, mora posedovati sertifikat ili biti potvrđena od strane nadležnih organa”, navodi Miloš. Sa druge strane, kada je uporedno oglašavanje u pitanju, ono je sada dozvoljeno ali u meri tako da se ne omalovažava drugi brend, dok je npr. isticanje tehničke specifikacije drugog proizvoda ili usluge dopušteno i ne predstavlja zloupotrebu zakona (setite se primera Mac vs. PC, emitovanje takvih reklama bilo bi dozvoljeno).\nNative ne može bez oznake ‘sponzorisano’\nKada je kontekstualno oglašavanje u pitanju, novi ZO donosi nekoliko novina od kojih je ujedno i najveća označavanje takvog sadržaja oznakom “sponzorisano”, ili njegovo isticanje u odnosu na urednički sadržaj. Poznato je da ovo do sada nije bila naširoko ustaljena praksa u domaćim medijima i među pojedinim blogerima.\nNedavno istraživanje Blogometar 15. pokazalo je da više od polovine srpskih blogera ima potpuno neutralan stav prema sponzorisanom sadržaju.\nKao medij koji je usluge nativnog oglašavanja uveo još 2012. godine, u Netokraciji snažno podržavamo ovu odluku koja bi na kraju dana trebala da dovede do veće diverzifikacije sponzorisanog sadržaja i sadržaja koji dolazi od strane uredništva – na opšte zadovoljstvo publike koja zapravo nema ništa protiv takvog sadržaja. Štaviše, studije pokazuju da se on konzumira i za 2% više od onog iza kojeg stoji uredništvo.\nNovi ZO dobar, ali pravila stižu iz Brisela\nKada je pak digitalno oglašavanje u pitanju, novi ZO uvodi nekoliko novina sa kojima ćemo se susresti već 6. maja. Izvršni direktor IAB Srbija, Aleksandar Petković, prokomentarisao je novi zakon i njegov uticaj na Internet oglašavanje:\nAko govorimo o interaktivnom oglašavanju predlog novog Zakona o oglašavanju daje dobru osnovu uz neophodnost uvezivanja sa drugim srodnim zakonima o zaštiti podataka i elektronskoj komunikaciji.\nIpak, Petković naglašava da pored jedne od glavnih novina da za Internet oglašavanje više neće biti potrebna deklaracija o oglasu, postoji dugi niz zahteva oko upravljanja i čuvanja ličnih podataka korisnika kojima će se prikazivati oglasi na Internetu. U pitanju je prilično restriktivan set propisa iz Brisela koji može ozbiljno da uzdrma tržište online oglašavanja, zaključuje on.\n4. 10. 2018. u 15:39 Odgovori\ntumačenje člana 45 Zakona o oglašavanju. Ja sam klasični pružalac usluge informacionog društva i planiram da se bavim prenosom oglasnih poruka. Dakle klasični online oglasnik za male oglase građana. Gde se u stavu kaže: Када је преносилац огласне поруке пружалац услуге информационог\nдруштва, у смислу закона којим се уређује електронска трговина, дужан је да\nтоком трајања оглашавања и 30 дана након престанка оглашавања обезбеди\nјасну идентификацију лица које се оглашава.\nPitanje je koji su elementi ili podaci potrebni za jasnu indetifikaciju lica po tom članu i gde su regulisani u kom zakonu?\nPritom korisnik usluga može da napiše netačne podatke u online formularu za prijavu.


Turska odbacila poziv Evropskog parlamenta za sankcije - Kosova Info\nHome SRB-BIH Turska odbacila poziv Evropskog parlamenta za sankcije\nTurska odbacila poziv Evropskog parlamenta za sankcije\nTurska je u petak odbacila poziv Evropskog parlamenta da se uvedu sankcije protiv Ankare zbog nedavne posjete predsjednika Tayyipa Erdogana regiji na sjeveru Kipra, nazivajući ovaj zahtjev “odvojenim od stvarnosti”.\nU četvrtak se parlament Evropske unije složio s neobavezujućom rezolucijom podrške članici EU Kipru pozivajući čelnike EU da “djeluju i uvedu oštre sankcije” protiv Turske, što je korak koji će vjerovatno ojačati podršku Francuske za sankcije Ankari na EU samitu sljedećeg mjeseca.\nTurska je u sporu s članicama EU, Grčkom i Kiprom, zbog istraživanja nalazišta prirodnog gasa u spornim vodama istočnog Mediterana.\nErdogan je 15. novembra izazvao ljutnju Kipra, čija teritorija pokriva južnu polovinu pregrađenog mediteranskog ostrva, posjetom Varoshi, odmaralištu na ostrvu koje je ograđeno i napušteno na ničijoj zemlji od 1974.\nAnkara je podržala djelomično ponovno otvaranje Varoshe prošlog mjeseca u potezu koji su kritikovali Sjedinjene Države, Grčka i kiparski Grci.\nGlasnogovornik turskog ministarstva vanjskih poslova Hami Aksoy osudio je rezoluciju i optužio Evropski parlament da je “pun predrasuda i potpuno odvojen od stvarnosti” po pitanju Kipra, prenosi Reuters.


Grad Novi Pazar i JKP Gradska toplana Novi Pazar dobili su 5,8 miliona evra za prelazak sistema daljinskog grejanja sa mazuta na biomasu.\nNovi Pazar je treća opština koja je dobila sredstva u okviru projekta za prelazak toplana sa fosilnih goriva na biomasu, vrednog 26,7 miliona evra, koji je započet sredinom 2017. godine. Priboj i Mali Zvornik su novac dobili u oktobru prošle godine.\nUkupno će, u okviru projekta, šest gradova i opština u Srbiji dobiti sredstva za prelazak sa fosilnih goriva – uglja i mazuta, na biomasu.\nUgovorom je predviđena ugradnja novog kotla na biomasu od 8,5 MW i obnova sistema daljinskog grejanja\nUgovor o dodeli sredstava za ugradnju novog kotla na biomasu snage 8,5 MW i obnovi sistema daljinskog grejanja potpisali su Nihat Biševac, gradonačelnik Novog Pazara, Vladimir Marinković, direktor JKP Gradska Toplana Novi Pazar, i Aleksandar Antić, ministar rudarstva i energetike.\nGradonačelnik Novog Pazara Nihat Biševac rekao je da sistem daljinskog grejanja trenutno koristi lož ulje koje je veliki zagađivač vazduha. Zbog toga je, kako je naveo, ugašena toplana u centru grada.\nNovo postrojenje za grejanje na biomasu sniziće cenu grejanja\nNova toplana na biomasu imaće ekološku proizvodnju, a cena toplotne energije biće znatno niža, dok će kapacitet za povezivanje novih potrošača biti povećan, rekao je Biševac.\nKfW je obezbedio zajam od 20 miliona evra i donaciju od dva miliona evra, dok je vlada Švajcarske donirala 4,7 miliona evra\nProjekat vredan 26,7 miliona evra sprovodi Vlada Srbije u saradnji sa vladom Savezne Republike Nemačke, nemačkom razvojnom bankom KfW, kao i Švajcarskom kancelarijom za saradnju u Beogradu.\nKfW je obezbedio zajam od 20 miliona evra i donaciju od dva miliona evra, dok je vlada Švajcarske donirala još 4,7 miliona evra.\nTagovi: KfW, sistem daljinskog grejanja, toplana na biomasu\nPočetna » Vesti » Energetska efikasnost » Novi Pazar dobio 5,8 miliona evra za prebacivanje toplane sa mazuta na biomasu


Zvuci gitare na Trgu nezavisnosti – #piskaralo.me\nCrnogorski gitarski duo Srđan Bulatović – Darko Nikčević prirediće koncert u okviru manifestacije „Podgoričko ljeto 2017“ , na Trgu nezavisnosti, večeras u 21 sat.\nSrđan je doktor klasične gitare (diplomirao je na Fakultetu muzičke umetnosti u Beogradu u klasi prof. Srđana Tošića, potom magistrirao i doktorirao, takođe na Fakultetu muzičke umetnosti u Beogradu, u klasi prof. Vere Ogrizović), a Darko je flamenko gitarista i magistar audio tehnologije (završio je Elektrotehnički fakultet u Podgorici, a magistrirao na Elektrotehničkom fakultetu u Beogradu, na odseku Audio i video tehnologije).\nNjihova saradnja počinje 1991. godine i traje do danas kontinuiranim koncertnim izvođaštvom, snimanjem kompakt diskova, koncerata, radio i TV emisija, video spotova. Pored klasične muzike koja je nezaobilazni segment njihovog obrazovanja i izraza, želja i otvorenost za upoznavanjem i dopunjavanjem svoga znanja drugim modernim muzičkim stilovima XX i XXI vijeka odvešće ovaj duo na zanimljivo višedecenijsko muzičko putovanje, i dovesti ga do sopstvene autorske muzike. Koncertni repertoar sa njihovih nastupa iz devedesetih godina sastavljen je od sopstvenih obrada klasične i filmske muzike pažljivo odabranih i prilagođenih svim specifičnostima i nesavršenosima klasične gitare kao instrumenta.\n← Ulaznice za meč sa Iranom od sjutra u prodaji\nLjumović i Verlaht razmatrali saradnju Crne Gore i Flandrije →\nPredstavljanje “Amfore” sjutra u Podgorici\n“Brašno u venama” u Kotoru\nHerceg Novi: Uzbudljivo putovanje Teslinim vremeplovom


“Jedini zadatak tih medija koji su pod kontrolom vlasti je da skrenu pažnju sa bitnih tema u društvu i jedini smisao takvih novih medija je upravo to. Vlast sve čini da uguši ono malo medija koji se drže profesije i ne izveštavaju navijački. Najava pokretanja ovih novih TV kanala je upravo iz tih razloga i smišljana. Moram da kažem da će građani, ako se to realizuje, samo biti dodatno zbunjeni, neće dobiti ništa na kvalitetu. Na kraju krajeva, to će građane negde i koštati, jer svi ti novi mediji se, na direktan ili indirektan način, finansiraju od strane države. Svejedno je da li novac ide direktno iz državne kase ili ide sa računa javnih preduzeća”, tako Vasović komentariše najavljenu poplavu novih informativnih kanala na Telekomovoj mreži.\n“Naša država je, valjda, jedina na svetu koja je na indirektan način vlasnik jednog tabloida. To nigde nema, šta će državi tabloid?”, pita se Vasović. On primećuje da je “ova igranka oko Telekoma i Telenora smišljena da se država pojavi kao vlasnik ili suvlasnik novih medija, na indirektan način”.\n“Neće toga biti u vlasničkoj strukturi, ali će bitno uticati na rad i na to kako će izveštavati ti mediji”, smatra Vasović.\n“Pošto je Telenor najavljen kao novi kablovski operater, mogu da se kladim da N1 i Nova S neće biti u ponudi tog operatera”, kaže urednik portala Nova.rs. Jedna od važnih tema bila je i jučerašnje hapšenje organizovane kriminalne grupe na čelu sa Veljkom Belivukom. Vasović se osvrnuo i na sam trenutak u kojem se hapšenje dogodilo.\n“Uvek je trenutak za obračun sa mafijom. Da li je to iskoriščeno u svrhe marketinga i za sto dana vlade, to je meni potpuno nebitno. Vlada bi to iskoristila i 95. dana i 104. Od dolaska Srpske napredne stranke na vlast, od 2012., ovo je jedan korak koji se morao dogoditi mnogo ranije. Obračun sa mafijom je ova vlast najavljivala gotovo tromesečno, a da od toga ništa nismo videli. Dobro je što je do ovoga došlo i dobro je što je pohapšena jedna grupa koja je jako moćna i koja je reketirala, ubijala, dilovala”, konstatuje Vasović.\nOn je podsetio i na izjavu ministra policije Aleksandra Vulina da država više nikada neće dozvoliti da se stvori ovakva grupa – “novi zemunski klan”.\n“Ja imam pitanje, pa šta ste do sada čekali? Policija zna ko su članovi kriminalnih grupa, koliko kriminalnih grupa ima i čime se bave”, ističe Vasović.\n“Ministar policije i svaki ministar u Srbiji radi ono što mu se kaže sa vrha, a znamo ko je na vruhu i ko o svemu odlučuje. Ovo je urađeno onog trenutka kada je onaj koji o svemu odlučuje odlučio da bi sada po njih bilo dobro da se eliminiše ovako moćna kriminlana grupa. Dobro je da su to odlučili, to je dobro i za garađane”, kaže Vasović i podseća na brojne ulične obračune koji su ugrožavali bezbednost Beograđana. Vasović ističe da bi trebalo istražiti i ko je bio Belivukov čovek u policiji, kao i umešanost političkih krugova.\n“Ovako moćna kriminalna grupa ne može da funkcionipe bez logističke podrške ovih struktura”, zaključuje Vasović.\nKablovski operateri Milenko Vasović Tabloidi Telenor\n← Reporteri bez granica zabrinuti zbog sporazuma Telekom-Telenor\nTelekom novim info kanalima „udara“ na N1 →


Predvidela uspeh Tesle, a sada tvrdi: „Bitkoin ide na pola miliona dolara“ | Sve u svemu\nKeti Vud, osnivačica i direktorka američke investicione kompanije Ark invest sa portfeljom ulaganja od 50 milijardi dolara, iznela je za CNBC novu procenu.\nNaime, Vud procenjuje da bi cena bitkoina u narednih pet godina mogla dosegnuti iznos od pola miliona dolara.\n„Ako kompanije nastave da diverzifikuju svoj novac u nešto poput bitkoina, a institucionalni investitori počnu da izdvajaju pet odsto svojih sredstava u bitkoin verujemo da će cena biti deset puta veća od današnje, odnosno umesto 45.000 dolara, preko 500.000 dolara“, rekla je Vud, čijim se procenama pridaje važnost u američkim medijima, između ostalog, zbog njenih analiza kretanja cene akcija Tesle, prenosi Jutarnji list.\nKako u osvrtu na spomenutu prognozu podseća portal Jahu njuz, osnivačica Ark investa iznela je početkom 2018. procenu da bi akcija Tesle kroz narednih pet godina mogla porasti sa tadašnjih 300 dolara na 4.000 dolara po akciji uz kumulativni rast od 1.200 odsto. Razvoj događaja, dodaje portal, pokazao je da se već u januaru ove godine akcijom Tesle trgovalo po prosečnoj ceni od 800 dolara za akciju uz raspon od 4.000 dolara za akciju u određenim intervalima trgovanja.\nBitkoinom se trenutno trguje na američkim i kanadskim uređenim tržištima vrednosnih papira kroz ETF fondove uz, navodi Jahu njuz, cenu od 64.000 dolara za bitkoin.\n„Ulagači mogu ulagati u ETF-ove, ali takođe mogu kupiti bitkoin direktno. Neke aplikacije za ulaganje nude kupovinu kriptovaluta i ETF-ova bez provizije“, napominje Jahu njuz.\nPortal skreće pažnju i na razvoj trgovanja bitkoionom kroz poslovne odluke kompanija o kupovini bitkoina, navodeći, između ostalog, primer softverske kompanije Majkro stratedži (MicroStrategy) koja je imovinu kroz kupovinu bitkoina povećala za sedam milijardi dolara. Nakon objave kompanija o kupovini bitkoina, tvrdi Jahu njuz, rastu ili se oporavljaju cene akcija takvih kompanija na berzama.


Hiljade km loših puteva u Srbiji - Bizlife.rs\nHiljade km loših puteva u Srbiji\n16:43 Aranđelovac, 08/11/2013\nTri četvrtine srpskih puteva je u lošem stanju, za održavanje putne mreže nedostaje 124 miliona evra, a uz neophodne investicije potrebno je vraćanje Pitevima Srbije prihoda od akciza, rečeno je u Aranđelovcu na Međunarodnoj konferenciji o održavanju puteva.\nPreduzeću Putevi Srbije nedostaje 124 miliona evra za ovogodišnje redovno održavanje puteva, jer više od polovine prihoda od putarina i subvencija ide na vraćanje kredita, kaže profesor građevinskog fakulteta Aleksandar Cvetanović.\nNedostatak novca je višegodišnji problem za održavanje puteva u Srbiji, zbog čega je 75 odsto puteva u nezadovoljavajućem stanju, rekao je Cvetanović u Aranđelovcu na Međunarodnoj konferenciji o održavanju puteva.\nU 2013. za održavanje puteva planirano je 90 miliona evra, a prema istraživanju građevinskog fakulteta, kako je naveo Cvetanović, za to je potrebno 224,3 miliona evra.\nPrema njegovim rečima, problem može biti rešen ukoliko se Putevima Srbije vrati prihod od akciza, odnosno poreza na gorivo, kao što je to bilo do 2012.\nTakođe, Cvetanović je naveo da bi u narednih godinu do dve trebalo uspostaviti jedinstvenu mrežu održavanja puteva, bazu podataka na osnovu koga će se planirati, obezbediti budžet i definisati ciljevi održavanja.\nImajući u vidu veliki procenat putne mreže koja je u lošem stanju, v.d. generalnog direktora Puteva Srbije Zoran Drobnjak kao prioritet naglašava ulaganje u postojeću putnu mrežu.\nPrema rečima predsednika Udruženja poslodavaca putne privrede Srbije Milana Bojovića, putari će spremno dočekati početak zimske sezone 15. decembra, bez obzira na finansijske probleme.\n400 miliona evra za putare?\nMinistar saobraćaja Aleksandar Antić najavio je da će se zalagati da se deo prihoda od akciza na naftne derivate ponovo koristi za održavanje puteva, dodajući da će pokušati da pred vladom pokrene i pitanje putarina, kao jedan od izvora prihoda Puteva Srbije.\nAntić je kazao da je takođe loša odluka bila da se oko 6.000 kilometara puteva da na upravljanje lokalnim samoupravama, jer oni ne mogu da održavaju njihovo finansiranje, pa će i to pokušati da vrati u republički okvir.\nOn je naveo da su u toku pregovori sa Evropskom investicionom bankom, bankom za obnovu i razvoj i Svetskom bankom o projektu vrednom oko 400 miliona evra za bezbednost na putevima, što bi bila "direktna injekcija za putarska preduzeća".\naleksandar antić gorivo akcize održavanje Srbija


Tinejdžeri opterećeni time šta drugi o njima misle | Studio MD2\nTinejdžeri opterećeni time šta drugi o njima misle\nRezultati istraživanja su pokazali da kod adolescenata dolazi do intenzivne samosvesne emocionalne reakcije kada ih neko posmatra ili kada misle da ih posmatra\nU telu tinejdžera dolazi do intenzivnih reakcija u trenutku kada veruju da ih neko gleda, jer brinu šta drugi, a pogotovo vršnjaci, misle o njima. Do ovog zaključka je došao tim stručnjaka koji je pratio 69 dobrovoljaca uzrasta od 8 do 23 godine.\n– Rezultati su pokazali da kod adolescenata dolazi do samosvesne emocionalne reakcije kada ih neko posmatra ili kada misle da ih posmatra – izjavila je vođa studije Lea Somervil.\nIstraživači su otkrili da u tim situacijama dolazi do veće povezanosti između dva dela mozga – medijalnog prefrontalnog korteksa i striatuma. Prvi je zadužen za regulaciju emocionalnih stanja, a drugi je odgovoran za ponašanje i delovanje. To je, kako navodi Somervilova, odgovor na pitanje zašto se tinejdžeri često upuštaju u rizična ponašanja, naročito kada su u društvu vršnjaka.


Završeno prvenstvo Evrope u atletici | Kuća slavnih\nPOČETNA » AKTUELNO » Završeno prvenstvo Evrope u atletici\nZavršeno prvenstvo Evrope u atletici\nU Amsterdamu je završeno prvenstvo Evrope u atletici. Naši takmičari su ostvarili zapažene rezultate:\nIvana Španović je osvojila zlatnu medalju u skoku u dalj, skokom od 6 metara i 94 centimetara, dok je Mihail Dudaš osvojio bronzanu medalju u desetoboju.\nPlasman u finale obezbedili su Asmir Kolašinac, koji je u bacanju kugle zauzeo 5.mesto, Amela Terzić, koja je trku na 1.500 metara završila na 12. mestu, kao i Tamara Salaški, koja je zauzela 7. mesto u trci na 400 metara.\nFinale u bacanju diska Dragana Tomašević završila je na 11. mestu, dok je Lazar Anić u finalu u skoku u dalj zauzeo 10. mesto.\nĐoković pobedio Dimitrova jun 22, 2018\nPrvaci sveta u basketu jun 21, 2017\nSrbija prvak Evrope jan 23, 2016\nStamenić Nikola sep 13, 2015


Srbija će se na Olimpijskim igrama takmičiti u Grupi B sa reprezentacijama Brazila, Italije, Rusije, Kazahstana i Alžira.\nProtiv Alžira srpske odbojkašice igraće 11. avgusta (4h), Brazila 13. avgusta (8.30), Italije 15. avgusta (8.30) i Rusije 17. avgusta (16).\nPlasman u cetvrtfinale izboriće po četiti selekcije iz obe grupe. Propozicijama takmičenja utvrđeno je da će pobednik Grupe A igrati sa četvoroplasiranom ekipom iz Grupe B, odnosno pobednik Grupe B sa četvoroplasiranom ekipom A grupe.\nPreostala dva četvrtfinalna para biće određena žrebom, što znači da se u četvrtfinalu mogu sastati drugoplasirana i trećeplasirana ekipa iz iste gurpe.\nŽreb će se obaviti po završetku takmičenja po grupama, i tada će biti određeno ko će i u kom terminu igrati.\nU Grupi A takmičiće se Kina, Poljska, Kuba, SAD, Japan, Venecuela.\nMuška odbojkaška reprezentacija Srbije sastaće se u prvom kolu Olimpijskog turnira u Pekingu sa selekcijom Rusije 10. avgusta, saopštili su danas organizatori Igara.\nUtakmica sa Rusima, kojom će biti otvoren Olimpijski turnir za odbojkaše, igraće se u dvorani Instituta za tehnologiju sa početkom u četiri časa ujutru po našem vremenu.\nSledeći protivnik "plavih" biće Brazil, koji će u Pekingu braniti titulu olimpijskog prvaka osvojenu pre četiri godine na Igrama u Atini. Duel sa "kariokama" na programu je 12. avgusta u 8,30 časova. U trećem kolu rival Srbiji biće Poljska, 14. avgusta u 8,30 časova, a zatim slede susreti sa Nemačkom (16.08. u 06,30 h) i Egiptom (18.08. u 08,30 h).\nU drugoj grupi nalaze se selekcije: Kine, Italije, SAD, Japana, Bugarske i Venecuele.\nPlasman u četvrtfinale OI izboriće po četiri selekcije iz obe grupe. Propozicijama takmičenja ranije je utvrđeno da će u četvrtfinalu igrati pobednik A grupe sa četvrtoplasiranom selekcijom iz B grupe, odnosno pobednik B grupe sa četvrtoplasiranom selekcijom iz A grupe.\nPreostala dva četvrtfinalna para biće određena žrebom, koji će biti obavljen nakon završetka takmičenja po grupama, što praktično znači da jedan par mogu sačinjavati drugo i trećeplasirana reprezentacija iz iste grupe.


Università Cattolica Milano - Ino agencija\nNajveći privatni univerzitet u Evropi koji postoji 100 godina i nudi veliki broj smerova.\nUniversità Cattolica del Sacro Cuore, poznatiji kao Cattolica, je najveći privatni univerzitet u Italiji, ali i u Evropi, brojeći čak 45 hiljada studenata. Osnovan je pre skoro 100 godina, 1921. godine u Milanu, gde im se i nalazi najveći kampus. Zbog veličine univerziteta, Cattolica ima kampuse i u Piacenza-Cremona, Brescia, i Rimu. Univerzitet (uprkos imenu) nema religijske ili katoličke konotacije, već je otvoren ka studentima svih religiija i kultura, i na njemu studira preko 100 nacija.\nMaster studije na engleskom:\nGlobal Business Management (Piacenza)\nInternational Management, Legislation and Society (Piacenza)\nStudije na italijanskom i brošure\nMaster studije traju godinu dana (Specialized Master) ili dve godine (Postgraduate Programs). Spisak svih programa možete pogledati ovde. Takođe možete pogledati brošuru programa postdiplomskih (Master) studija:Graduate_Programs_16-17\nOvde možete pogledati brošuru o studijama i životu na Cattolica Univerzitetu: UCSC_Brochure_2015\nProsečna školarina je 7.500-1100 evra, mada može biti i 5000 evra ukoliko dobijete njihovu stipendiju.\nNe plaćate application fee (jer idete preko zvaničnog agenta) koji je inače 75 evra\nPrijave su otvorene do 15 maja ali ako aplicirate preko nas deadline je 15.jun ali zbog velikog broja prijava aplicirajte što ranije.\nViše informacija o Cattolici i iskustvima na studijama ovde.\nAko želite da studirate na Cattolici pošaljite nam besplatan upit


Ksenija Pavkov | 28. sep 2018.\n„Što se tiče nastave, stvari idu redovnim tokom, a što se tiće nauke, Univerzitet je na listi oko 302. mesta, naravno da nas to brine. Najavljivali smo postepeni pad na Šangajskoj listi, što je posledica toga što nije regulisano pitanje finansiranja nauke, pogotovo vrhunske nauke. Imamo očekivanja da će novi zakon napraviti promenu i dozvoliti da se finansiraju vrhunska istraživanja“, rekla je Popović.\n„Kako idemo ka višim godinama studiranja, neka budžetska mesta ostaju i nepopunjena, jer studenti ne ispunjavaju uslove za budžet. Naravno da školarine predstavljaju problem u sredini koja je siromašna, te školarine su u zavisnosti od studijskog programa vrlo različite. Jesu visoke sa studentskog gledišta, sa druge strane su materijalni troškovi vrlo visoki i školarine ne pokrivaju te troškove“, rekla je.\n„Ključ je u budžetskim mestima“, kaže.\n„Prošlo je dovoljno vremena da napravimo presek učinaka bolonjske reforme u Srbiji, napravljeni su pomaci, ali je moguće da bude i bolje“, kaže.\n„Treba stimulisati studente da rade samostalno, u timovima, zavisi od prirode studijskog programa, teško je generalizovati. Ona ideja da je student u centru učenja bi morala više da bude zastupljena“, kaže.\n„Nema više mnogo takvih studenata, saglasnost ili nesaglasnost neće mnogo učiniti za njihovu efikasnost studiranja. Šansa im je pružena, verujem da je ministarstvo napravilo dobar korak“, kaže.\n„Treba da se osnuje stručna komisija, ove prethodne dve koje su davale neka mišljenja nisu bile stručne. Ovo je prva stručna komisija koja će dati mišljenje, to je procedura koju ćemo mi sprovesti do kraja“, kaže.\n„Ogroman pritisak medija na članstvo u ovoj komisiji je učinio da i ono malo kandidata koji bi se prihvatili toga su odustali. Sprovešćemo proceduru do kraja kad nađemo adekvatne članove za komisiju, ali ako mediji svaki put uplaše kandidate, onda će potrajati“, rekla je Popović.\n„Ukazano mi je poverenje od strane kolega, nadam se da ga neću izneveriti“, kaže Ivanka Popović.\nBeogradski univerzitet Doktorat Siniše Malog Ivanka Popović Provladini mediji Siniša Mali Tabloidi\n← Osumnjičeni za ubistvo slovačkog novinara boravio u Srbiji\nŠabić: Mora da sam pare od prodaje tajni podelio s Gašićem →


Dan online - Drustvo: U vojnu opremu uloženo 120 miliona eura - 2020-09-16\nDrustvo U PROTEKLE TRI GODINE\nNova letjelica U vojnu opremu uloženo 120 miliona eura\nU modernizaciju vojske u prethodne tri godine Vlada je uložila više od 120 miliona eura, saopštio je juče odlazeći ministar odbrane Predrag Bošković. On je, na dočeku novog vojnog helikotera, kazao da je Vojska Crne Gore (VCG) organizaciono i materijalno danas značajno drugačija nego prije četiri godine, te da se nada da će taj resor i VCG ostati dosledni evropskim i evroatlantskim principima. Na vojni aerodrom „Knjaz Danilo” u Podgorici juče je sletio novi helikopter Vazduhoplovstva VCG, „bell 505 Jet Ranger X”, opremljen najnovijom tehnologijom.\nBošković je zahvalio partnerima koji su, kako je rekao, nemjerljivo doprinijeli da VCG danas organizaciono i materijalno izgleda značajno drugačije nego prije četiri godine. Kazao je da se nada da će Ministarstvo odbrane i VCG ostati dosledni svojim evropskim i evroatlantskim principima, da će kao i do sada učestvovati u međunarodnim misijama i operacijama i na taj način doprinijeti globalnom miru i bezbjednosti u svijetu.\n– Svi smo dali najbolje od sebe da Crna Gora bude bezbjedna i moderna i da VCG postane institucija od najvećeg povjerenja u Crnoj Gori – naveo je Bošković.\nPrecizirao je da je za tri helikoptera „bel 412” opredijeljeno više od 30 miliona eura, za ukupno četiri helikoptera „bel 505” biće opredijeljeno preko šest miliona. Bošković je dodao da je za oklopna sredstva, koja će koristiti dvije pješadijske čete, opredijeljeno oko 70 miliona eura.\n– Za rekonstrukciju određenih sredstava koje smo imali u našem posjedu, prije svega mislim na Mornaricu VCG, takođe je opredijeljeno nekoliko miliona, što je ukupno blizu 130 miliona eura, samo za opremu VCG – rekao je Bošković.


Vulin: Vojska Srbije će nastaviti da ulaže u obuku\nMinistar odbrane Srbije Aleksandar Vulin najavio je danas da će plan obuke pripadnika Vojske Srbije biti "zahtevniji i ambiciozniji" u narednim godinama i da će obuhvatati sve veći broj vojnika na služenju vojnog roka i pripadnika rezervnog sastava.\nOn je danas obišao Centar za obuku Ratnog vazduhoplovstva i protivvazduhoplovne odbrane na vojnom aerodromu „Pukovnik-pilot Milenko Pavlović“ u Batajnici, navodi se na stranici Ministarstva odbrane Srbije.\nNakon obilaska, Vulin je istakao da 'vojnici na dobrovoljnom služenju vojnog roka, kao i kandidati za buduće podoficire Vojske Srbije pokazuju da su motivisani, da žele da uče, da imaju spremnost i sposobnost da ovladaju svim veštinama koje će im biti potrebne'.\n"Vojska Srbije svake godine će sve više ulagati u obuku, u veštine i znanja koje su nam potrebne i zahvaljujući tome, možemo da kažemo da smo u stanju da ne samo da garantujemo bezbednost na čitavoj teritoriji naše zemlje, već da budemo čuvari mira na čitavom Balkanu", naglasio je Vulin, prenosi Ministarstvo odbrane.\nKako se navodi dalje u saopštenju, Vulin je rekao da se Vojska Srbije intenzivno oprema, naoružava i jača i da se u nju se ulaže posle čitavih decenija namernog i planskog zapostavljanja i zanemarivanja.\nUpotreba vojske u podeljenoj Srbiji\nŽele li građani Srbije ponovo u vojsku?\n"Vojska Srbije ulaže u svoje pripadnike, ulaže u svoju obuku i Vojska Srbije jeste institucija kojoj u Srbiji najviše veruju, i svakako, ne bez razloga. Vojsci Srbije se veruje zbog njenih ljudi, zbog njihovog znanja, zbog njihove vrline i vrednosti. Vojska Srbije će nastaviti da ulaže u obuku i svake godine ćemo imati zahtevniji i ambiciozniji plan", rekao je Vulin dodavši da će vojska obučavati više ljudi 'bilo da je u pitanju rezervni sastav ili vojnici na služenju vojnog roka'.


Wrangler dobija novi motor - AutoExclusive - Auto vesti, Novi, Luksuzni, Polovni automobili...\nKompanija Jeep je nedavno dodala svom uspešnom i popularnom modelu Wrangler modernizovani motor i limitiranu ediciju ove verzije namenjenu britanskom tržištu.\nTrenutna dizel jedinica od 2,8 litara je potpuno prerađena i prilagođena kako bi odgovarala svim Euro 6 standardima emisija izduvnih gasova, dok još neke dodatne modifikacije uključuju prednje, bočne vazdušne jastuke, stakla dubokih boja za zaštitu od sunca, polirane satenske felne točkova od 18 inča i zadnju osovinu baziranu na modelu Sahara.\nIsto kao i kod serije Overland, osim stakala i felni, nova serija Rubicon sada u sebe pakuje sve već pomenute elemente, plus Mopar delove mat crnih nijansi i kožna sedišta sa grejačima. Po pitanju cene, novi Wrangler počinje sa 31.840 funti, koje je potrebno izdvojiti za verziju Sahara 2.8 CRD sa dvoje vrata, dok Rubicon 3.6L V6 sa četvoro vrata košta 34.910 £.\nŠto se tiče ovog ograničenog izdanja povodom 75. godina modela Wrangler, ono je prvi put objavljeno u martu ove godine na Geneva Motor Show. Baziran na Overland verziji, dolazi sa nekoliko ključnih izmena, uključujući u njih i jedinstven stil eksterijera i parcijalno kožni enterijer.\nSpolja se nalaze mreža hladnjaka finiširana u bronzi i felne od 18", dvostruki vrh u boji karoserije, matirani elementi kompanije Mopah, bronzane i narandžaste oznake marke Jeep i naravno, grbovi u čast 75. godišnjice modela.\nUnutra se nalaze reljefne crne ili braon kožne presvlake koje datiraju iz 1941. godine, zajedno sa fabričkim tekstilnim umetcima u boji mandarine, bronzanim akcentima za ventilacione otvore i rukohvate na vratima, duboko toniranom zastitom od sunca, satelitskom navigacijom i premijum sistemom ozvučenja marke Alpina.\nDostupne u svetlo belim, mat crnim i vojnički zelenim bojama, samo 85 jedinica ove specijalne edicije modela Wrangler je namenjeno isporuci obalama Velike Britanije. Njihove cene startuju sa 34.765 za automatik verziju 2.8 CRD sa dvoje vrata, dok lider ove linije, model sa 3.6 litara zapremine V6 motora i četvoro vrata svoje buduće vlasnike čini lakšim za 36.435 funti.


Posted on 12/09/2020 inZanimljivosti\nКriza zbog korona virusa dodatno je pokazala da žene preuzimaju ogroman teret na sebe – kao zdravstvene radnice, zaposlene u trgovini, ali i u kući.\n– Žene u Srbiji provode duplo više vremena u obavljanju kućnih poslova i brizi o domaćinstvu i članovima porodice. Кada bi ti poslovi postali vidljivi i kada bi im se pridodala ekonomska vrednost to bi značilo da bi žene mesečno zarađivale 546 evra – izjavila je danas potpredsednica Vlade i predsednica Кoordinacionog tela za rodnu ravnopravnost.\nOna je povodom izrade prve analize ekonomske vrednosti neplaćenih poslova u oblasti staranja, koje su zajedno sproveli Кoordinaciono telo za rodnu ravnopravnost u saradnji sa UN Women i uz finansijsku podršku Vlade Ujedinjenog Кraljevstva i britanske ambasade u Srbiji, istakla da su neplaćeni poslovi staranja razlog za neaktivnost žena na tržištu rada u mnogo većem procentu nego kod muškaraca.\n– Čak 96 odsto žena kao razlog za skraćeno radno vreme navodi brigu o deci i drugim članovima porodice dok samo četiri odsto muškaraca tvrdi isto. Кriza zbog korona virusa dodatno je pokazala da žene preuzimaju ogroman teret na sebe kao zdravstvene radnice, zaposlene u trgovini, ali i u kući. Znatno im je teže da usklade porodične i poslovne obaveze, nemajući slobodnog vremena za sebe. Ova analiza je prvi i važan korak u planiranju naših daljih aktivnosti kako bismo stvari u ovoj oblasti promenili nabolje. Jer samo društvo u kojem su svi građani i građanke zadovoljni i imaju jednake mogućnosti je društvo koje može da napreduje – saopšteno je.\nPreviousPrevious post: TEST: Šta ste prvo ugledali na slici? Odgovor govori puno o vama – ovo je ključno za KVALITET ŽIVOTA\nNextNext post: Ako ste ovo koristili, žao nam je – STARI STE: Klinci ih danas ne prepoznaju, a nama su bile sastavni deo života\nMISLILI STE DA PSI NEMAJU OSEĆANJA? Ovaj video će vas RASPLAKATI\nDELITE DALJE: Kada pogledate kako se prave VIŠE NIKADA NEĆETE JESTI VIRŠLE


Dačić: Vučić previše tolerantan, ja bih povukao potpis s Briselskog sporazuma - Jutarnji GLASnik\nPosted on 24/03/2018 Author Redakcija Jutarnji GLASnik\tComment(0)\nŠef srpske diplomatije Ivica Dačić izjavio je danas u Beogradu da je predsednik Srbije Aleksandar Vučić „previše tolerantan“ u vezi sa sprovođenjem sporazuma o formiranju Zajednice srpskih opština i dodao da bi on zbog toga povukao svoj potpis sa Briselskog sporazuma.\n„Ja sam potpisao Briselski sporazum i ja bih povukao potpis zbog neformiranja Zajednice srpskih opština i time bismo se vratili na staro stanje, što znači povratak srpskih institucija“, rekao je Dačić na konferenciji za novinare u Palati „Srbija“ posle sastanka s ministrom spoljnih poslova i međunarodne saradnje Alžira Abdelkaderom Mesaelom.\n„U eri lažnih vesti više se ne zna o čemu se pregovara i da li ima rokova“, rekao je Dačić i dodao da ne želi da daje izjave koje mogu da odmognu Vučiću, ali da smatra da je predsednik „previše tolerantan“ u vezi s pitanjem Zajednice srpskih opština.\n„Mnogo će njima biti teško sa ovakvim Vučićem koji je razočaran“, kazao je šef srpske diplomatije.\nUpitan nedavnoj najavi navodno nemačkog plana za Kosovo, Dačić je ponovio da je to „čista izmišljotina“.\nNjegov gost je rekao da Alžir, uprkos pritiscima, nije priznao nezavisnost Kosova i da je „uvek na strani teritorijalnog integriteta Srbije“.\nTagged ALEKSANDAR VUČIĆ, BRISELSKI SPORAZUM, IVICA DAČIĆ


Časopis Industrija :: Rakuten Viber predstavlja nove funkcije protiv spemovanja na svojoj platformi\nRakuten Viber, jedna od vodećih aplikacija na svetu za besplatnu i laku komunikaciju, objavila je uvođenje više novih funkcija protiv spemovanja – sa ciljem dodatnog obezbeđenja privatnosti svojih korisnika – kao i mogućnost pretraživanja drugih korisnika po njihovom imenu.\nNova mogućnost pretrage će biti obezbeđenja dodatnim merama privatnosti, u skladu sa Viberovom izrazitom posvećenošću obezbeđivanju privatnosti za njegove korisnike.\nUz sve aktuelne promene u svetu i porast uloge aplikacija za razmenu poruka u komunikaciji preko svih očekivanja, potraga za dodatnim načinima da se dalje prošire krugovi poznanika i mreže saradnika su neprestane.\nI pored toga, ljudi su redovno zasuti sa sve više informacija – i u takvoj situaciji bez presedana neophodno je obezbediti prevenciju od spemovanja i nepotrebnog pretrpavanja informacijama.\nUsled tih pojava, izazov više nije steći što više onlajn kontakata, već to ostvariti na bezbedan način koji štiti korisničku privatnost. U tom smislu, Viberova nova rešenja predstavljaju pravi odgovor.\nViber će omogućiti svojim korisnicima da kontrolišu ko ih može dodavati u Zajednice i grupne četove – svi ili samo osobe čije kontakte su sačuvali u svom imeniku.\nDa biste primenili ovo podešavanje, korisnici bi trebali da pritisnu Još > Podešavanja > Privatnost > Grupe > Kontroliši ko te može dodati u grupe.\nNova funkcija za pretragu korisnika Vibera će omogućiti dalje proširenje mreže kontakata – uz obezbeđivanje maksimalne korisničke privatnosti.\nČim neko bude pokrenuo pretragu po imenu korisnika, sadržaj će biti prikazan u ekranu za rezultate pretrage – pored profilne fotografije korisnika.\nU skladu sa Viberovom čvrstom posvećenošću obezbeđivanja privatnosti svojih korisnika, bilo koji ćet pokrenut kroz pretragu će biti podložan dodatnim merama privatnosti, što podrazumeva da:\n“Korisnicima je važno da mogu da prošire svoj krug društvenih kontakata – a istovremeno omoguće da njihov prostor komunkacije bude sačuvan od spemovanja.\nMi neprekidno radimo na pronalaženju optimalnih rešenja, poput ovih koje sada predstavljamo – koja će omogućiti našim korisnicima da prošire opseg komunikacije uz mogunost da sačuvaju bezbednost i privatnost iste.”, izjavio je Ofir Ejal, glavni menadžer za operacije Vibera.


Č. Jovanović: Nisu zapadne službe, već Rusija\nBEOGRAD - Lider Liberalno demokratske partije Čedomir Jovanović zatražio je danas održavanje posebne sednice Skupštine Srbije posvećene o bezbednosnoj situaciji u zemlji.\nJovanović smatra da bi na toj sednici, koja može biti i zatvorena za javnost, poslanici trebalo da dobiju odgovore ko su ljudi koji su u Srbiji uhapšeni zbog organizovanja terorističke akcije u Crnoj Gori, pod kakvom krivičnom prijavom i koja obaveštajna služba je bila njihova logistička podrška.\nLider LDP-a je konferenciju za novinare premijera Aleksandar Vučića posle sednice Biroa za koordinaciju službi bezbednosti ocenio kao jednom od najtežih i da svi treba da budu zabrinuti zbog onoga što je na njoj saopšteno.\n"Niko normalan ne može ignorisati takva pitanja, s obzirom da iz njih proizilaze i neka druga pitanja, da li je sve ono, kao što mi tvrdimo što se desilo u Crnoj Gori, poruka Vučiću, njegovoj vladi i Srbiji kojom se nama ne dopušta da vodimo samostalno evropsku politiku i rešavamo probleme", rekao je Jovanović novinarima u parlamentu.\nOn je kazao da to nisu sigurno zapadne obaveštajne službe, jer njima nije cilj udaljavanje od Evropsek unije i NATO, već da tako nešto odgovara samo Rusiji.\n"Protiv Srbije se vodi najbrutalniji rat. Nama se ne dozvoljava da živimo normalan život, da uđemo u Evropsku uniju i da se približimo NATO-u, iza svega toga stoji Rusija. To ne smemo da ignorišemo", rekao je Jovanović.\nOn kaže da je scenario u Crnoj Gori bio jasan - da je u izbornom danu trebalo pucati u građane Crne Gore u uniformama crnogorske policije, da se za to optuži vlast kako bi se srušila, "jer nema pravo da postane članica NATO i EU".\n"Mi mislimo da evroatlantska budućnost Srbije jedini adekvatan odgovor na probleme", poručio je Jovanović.\n« Blic: Amerikanac Heris novi savetnik u kabinetu Vučića Lončar: Ne sme se ponoviti tragičan događaj iz Loznice »


Kiosk.ba - Šuman: Vjerujem u pobjedu s više od tri gola razlike\nŠuman: Vjerujem u pobjedu s više od tri gola razlike\nRukometna reprezentacija Bosne i Hercegovine sutra će u Bugojnu protiv selekcije Estonije igrati treći susret kvalifikacija za evropsko prvenstvo.\nIzabranici Bilala Šumana u prva dva kvalifikacijaska meča upisali su poraze, a drugi poraz upisali su upravo protiv selekcije Estonije u gostima, iako su na poluvremenu imali tri gola prednosti.\nSelektor Šuman se osvrnuo na poraz u tom meču, te naglasio da ipak vjeruje da je njegov tim bolji protivnik i da će sutra slaviti na domaćm terenu.\n- Možemo biti zadovoljni prvim poluvremenom u kojem smo imali tri gola prednosti, međutim u drugom poluvremenu smo dali samo sedam golova i to je uzrokovalo poraz od Estonije. Naš napad nije funkcionisao, imali smo mnogo problema, dok u odbrani nismo pronalazili način da zaustavimo protivnika - kazao je Šuman.\nSelektor ističe da je reprezentacija u Sarajevu iskoristila vrijeme da se pripremi za drugi, domaći meč protiv Estonaca, te vjeruje u uspjeh selekcije BiH.\n- Sutra je meč u kojem nas svaka pobjeda veća od tri gola razlike vraća na drugo mjesto u grupi i samim time je veoma značajan. Nadam se da ćemo popraviti našu igru, posebno u drugom poluvremenu i da ćemo pobijediti s više od tri gola razlike - kazao je Šuman.\nReprezentativac BiH Josip Perić ističe da je BiH u prvom meču podbacila u svakom segmentu igre i da su se igrači već okenuli sutrašnjem susretu.\n- Ne zanima nas ništa drugo osim pobjede s najmanje četiri gola razlike. Estonija ima svoje kvalitete, ali mislim da mi ne možemo dvaput ponovit onako lošu utakmicu u tako kratkom vremenskom periodu - rekao je Perić.\nUtakmica BiH - Estonija će biti odigrana sutra u 20.00 sati u Bugojnu.\n24 reprezentacije izborile plasman u drugi krug takmičenja na SP za rukometaše\nNeuer najbolji golman desetljeća\nJusuf Nurkić slomio ruku\nVelež krenuo s pripremama za nastavak sezone\nJames Harden novi je igrač "Netsa"\nCernica, 88104 Mostar\ndržava članica EU iduće sedmice razmatraju uvođenje Covid\nSDA: Kazniti počinioce kriminalnih radnji na izborima u Mostaru\nBZK 'Preporod': Amir Bukvić


Montenegro Airlines i Air Serbia šalju avione po državljane zarobljene u svetu | Play Travel\nMontenegro Airlines i Air Serbia šalju avione po državljane zarobljene u svetu\nZatražena pomoć i od drugih evropskih avio kompanija\nAvio kompanije Air Serbia i Montenegro Airlines nastavljaju da šalju avione po državljanje obe zemlje koji su ostali zarobljeni na aerodromima u svetu.\nMnogi građani Crne Gore i Srbije ostali su bez načina za povratak kući nakon što su Vlade obe države donele odluku da potpuno obustave putnički avio saobraćaj i zatvore granice kao meru prevencije epidemije koronavirusa Covid-19.\nAvio kompanija Montenegro Airlines je do sad poslala svoje avione u Budimpeštu, Beč, Rim, London i Beograd, a najavljeno je da će ovaj spisak biti proširen u narednim danima.\nDo sada avio kompanija Air Serbia je obavila letove za Amsterdam i Pariz, a potvrđeno je da će biti još letova, jer se srpski državljani nalaze zarobljeni u svim krajevima sveta. Ministarstvo spoljnih poslova analizira koje su to ključne tačke sa kojih se može prikupiti što veći broj putnika i na osnovu toga se koordiniraju letovi ka novim destinacijama.\nIz Vlade Republike Srbije poručuju i da su u toku pregovori sa pojedinim državama da prevezu putnike do Beograda, pa se očekuje da će biti angažovane još neke avio kompanije.\nOsim toga, avioni avio kompanije Air Serbia poleteli su i ka Kini. Prvo je letelica Airbus A330 poslata kako bi prevezla nekoliko tona medicinske pomoći kao i kineske zdravstvene radnike, a danas oko 6:15h ujutro je za Šangaj poleteo i avion Airbus A320 po drugu turu pomoći.\nDržavljani obe zemlje koji žele da se vrate kući mogu se obratiti nadležnim organima i avio kompanijama sa zahtevom za organizaciju povratka.\nŠta treba znati o koronavirusu (COVID-19) i putovanjima, naš detaljan pregled pogledajte ovde.\nAir Serbia koronavirus Montenegro Airlines playnews177


ČANAK: "Pobeda protiv Zenita je pokazatelj da možemo da se nosimo sa velikim ekipama" | Ekspres.net\nČANAK: "Pobeda protiv Zenita je pokazatelj da možemo da se nosimo sa velikim ekipama"\nIzvor: BETAPHOTO / BRANISLAV BOZIC\nTrener košarkaša Partizana Nenad Čanak rekao je da njegovoj ekipi mnogo znači sinoćna pobeda protiv Zenita iz Sankt Peterburga.\n"Ovo je bila teška i značajna utakmica za nas. Teška i značajna pobeda za moj mladi tim, pre svega kao pokazatelj da možemo da se nosimo s ekipama ovog ranga", rekao je Čanak novinarima posle utakmice.\nPartizan je večeras u hali "Aleksandar Nikolić" pobedio Zenit sa 89:82 u drugom kolu Grupe C Evrokupa.\n"Igrali smo mnogo mekano u nekim situacijama u prvom poluvremenu i to je rezultiralo sa 46 primljenih poena. U drugom smo napravili rezultat sa odbrambenom petorkom. Uspeli smo da zaustavimo njihovu tranziciju i skok i sveli ih na oko 36 poena. Mislim da smo generalno zaslužili ovu pobedu", rekao je Čanak\nOn je ocenio da je utakmica sve vreme bila neizvesna, iako su oba tima često igrali u "serijama".\n"Nismo igrali s ekipom iz KLS, uz dužno poštovanje, već protiv Zenita. I oni imaju trenera, znaju da igraju, spremaju se za ovakve stvari i vežbaju", rekao je trener Partizana.\nČanak je ponovio da ovakve pobede imaju veliki značaj, ali i da je energetski velika potrošnja.\n"Nismo jedini koji igraju dve utakmice nedeljno. Tempiramo i radimo kako bi trebalo da se ne bi osetio zamor tokom sezone, iako ga ima. Oscilacija će biti, ali igrači će uvek biti motivisani i maksimalno spremni u tom momentu, a za šta će to biti dovoljno, to ćemo vidteti", rekao je Čanak.\nOn je kazao da je ambijent u dvorani bio odličan, kao i da bi voleo da češće bude takav.\npartizan nenad čanak sport KK Partizan trener Partizana


Milenko Baborac Dragan Krsmanović Dragan Dželetović Igor Švonja Milovan Jakovljević Zoran Lazendić Stevan Jurić Predrag Jovanović Goran Igić Katarina Mihailović\nUtorak, 04.06.2019 10:19\nStručni tim, formiran u ime građana na protestima #1od5miliona je, nakon analize stanja medija i izbornih uslova, finalizovao svoj rad i konkretizovao zahteve građana koji već šest meseci protestuju u gradovima širom Srbije kroz preporuke za popravljanje stanja u pomenutim oblastima.\nNa konferenciji za medije konstatovano je da u Srbiji ne postoje uslovi za slobodne i fer izbore zbog blokirane javne komunikacije i neravnopravnosti u izbornom procesu, te da tri osnovna zahteva učesnika protesta #1od5miliona ukazuju na duboko nezadovoljstvo radom medija, koje je izazvano konstantnim padom medijskih sloboda, neefikasnim regulisanjem, političkom kontrolom i zloupotrebom medija, što direktno ugrožava kvalitet izbornog procesa i demokratije.\nDr Snježana Milivojević je istakla da je, imajući to u vidu, stručni tim izneo šest osnovnih zahteva praćenih detaljnim preporukama koje se odnose na medije, rad REM-a, RTS-a, rad kontrolnih tela, te na izborna pravila i izborne kampanje, RIK, MDULS i Javno tužilaštvo.\nOna je naglasila da ove preporuke nisu kreiranje idealnog sistema, već realna i ostvariva sistemska intervencija koja bi kasnije vodila i u dublje promene u našem izbornom i medijskom sistemu.\nDr Jovanka Matić je istakla da je cilj da se deblokira debata kroz normalizaciju političke komunikacije, a ne kroz njenu dalju polarizaciju.\n„To podrazumeva razbijanje postojećih uloga.\nJedan deo medija, pre svega tabloidi, šire strah i nesigurnost, a vlast se promoviše kao jedini stabilan akter.\nDrugi deo medija, najpopularnije komercijalne televizije, personalizovano glorifikuju predstavnike vlasti i isto tako personalizovano progone kritičare vlasti, bilo da su to novinari ili predstavnici opozicije.\nTreći deo se sastoji u marginalizovanju i ignorisanju opozicije kao legitimne političke alternative, što rade medijski servisi.\nVan izborne kampanje imamo to neprestano proganjanje ljudi, a u izbornoj kampanji imamo neumereno neravnopravan odnos između izbornih učesnika“, rekla je Matić i dodala da je cilj preporuka da se spreče ovi trendovi, da se aktiviraju institucije nadležne za kontrolu i da se stvori politički pluralizam.\nDr Dušan Vučićević je pomenuo i izveštaj Evropske komisije i istakao da je ono što se nalazi u preporukama stručnog tima u dobroj meri mapa puta i saveti koje, ako ima političke volje, Vlada Republike Srbije treba da prihvati kako bi naredni izveštaj za 2020. godinu pokazao ogroman napredak u svim ovim oblastima koje su kritikovane, poput slobode medija, Parlamenta i izbornih uslova.\n„Ovo treba da se shvati kao dobronamerne preporuke koje je potrebno primeniti u narednih nekoliko meseci, najviše šest, kako bi se stekli uslovi za koliko-toliko slobodne izbore“, rekao je Vučićević.\nKonferenciji su prisustvovali i drugi članovi stručnog tima: politikolog Boban Stojanović i sociolog Zoran Gavrilović.\nPreporuke stručnog tima nalaze se u prilogu, a aneksi sa još detaljnijom razradom biće dostupni na sajtu PočeloJe.rs do srede.\n- Zahtevi i preporuke stručnog tima (PDF)\n- Grafički prikaz Zahteva i preporuka stručnog tima (PDF)\nSaopštenjaproteststručni tim1 od 5 miliona